
A propos de ce livre 

Ceci est une copie numerique d'un ouvrage conserve depuis des generations dans les rayonnages d'une bibliotheque avant d'etre numerise avec 
precaution par Google dans le cadre d'un projet visant a permettre aux internautes de decouvrir 1' ensemble du patrimoine litteraire mondial en 
ligne. 

Ce livre etant relativement ancien, il n'est plus protege par la loi sur les droits d'auteur et appartient a present au domaine public. L' expression 
"appartenir au domaine public" signifie que le livre en question n' a jamais ete soumis aux droits d'auteur ou que ses droits legaux sont arrives a 
expiration. Les conditions requises pour qu'un livre tombe dans le domaine public peuvent varier d'un pays a 1' autre. Les livres libres de droit sont 
autant de liens avec le passe. lis sont les temoins de la richesse de notre histoire, de notre patrimoine culturel et de la connaissance humaine et sont 
trop souvent difficilement accessibles au public. 

Les notes de bas de page et autres annotations en marge du texte presentes dans le volume original sont reprises dans ce fichier, comme un souvenir 
du long chemin parcouru par 1' ouvrage depuis la maison d' edition en passant par la bibliotheque pour finalement se retrouver entre vos mains. 

Consignes d 'utilisation 

Google est fier de travailler en partenariat avec des bibliotheques a la numerisation des ouvrages appartenant au domaine public et de les rendre 
ainsi accessibles a tous. Ces livres sont en effet la propriete de tous et de toutes et nous sommes tout simplement les gardiens de ce patrimoine. 
II s'agit toutefois d'un projet couteux. Par consequent et en vue de poursuivre la diffusion de ces ressources inepuisables, nous avons pris les 
dispositions necessaires afin de prevenir les eventuels abus auxquels pourraient se livrer des sites marchands tiers, notamment en instaurant des 
contraintes techniques relatives aux requetes automatisees. 

Nous vous demandons egalement de: 

+ Ne pas utiliser les fichier s a des fins commerciales Nous avons congu le programme Google Recherche de Livres a l'usage des particuliers. 
Nous vous demandons done d' utiliser uniquement ces fichiers a des fins personnelles. lis ne sauraient en effet etre employes dans un 
quelconque but commercial. 

+ Ne pas proceder a des requetes automatisees N'envoyez aucune requete automatisee quelle qu'elle soit au systeme Google. Si vous effectuez 
des recherches concernant les logiciels de traduction, la reconnaissance optique de caracteres ou tout autre domaine necessitant de disposer 
d'importantes quantites de texte, n'hesitez pas a nous contacter. Nous encourageons pour la realisation de ce type de travaux 1' utilisation des 
ouvrages et documents appartenant au domaine public et serions heureux de vous etre utile. 

+ Nepas supprimer V attribution Le filigrane Google contenu dans chaque fichier est indispensable pour informer les internautes de notre projet 
et leur permettre d'acceder a davantage de documents par 1' intermediate du Programme Google Recherche de Livres. Ne le supprimez en 
aucun cas. 

+ Rester dans la legalite Quelle que soit l'utilisation que vous comptez faire des fichiers, n'oubliez pas qu'il est de votre responsabilite de 
veiller a respecter la loi. Si un ouvrage appartient au domaine public americain, n'en deduisez pas pour autant qu'il en va de meme dans 
les autres pays. La duree legale des droits d'auteur d'un livre varie d'un pays a l'autre. Nous ne sommes done pas en mesure de repertorier 
les ouvrages dont l'utilisation est autorisee et ceux dont elle ne Test pas. Ne croyez pas que le simple fait d'afficher un livre sur Google 
Recherche de Livres signifie que celui-ci peut etre utilise de quelque facon que ce soit dans le monde entier. La condamnation a laquelle vous 
vous exposeriez en cas de violation des droits d'auteur peut etre severe. 

A propos du service Google Recherche de Livres 

En favorisant la recherche et l'acces a un nombre croissant de livres disponibles dans de nombreuses langues, dont le frangais, Google souhaite 
contribuer a promouvoir la diversite culturelle grace a Google Recherche de Livres. En effet, le Programme Google Recherche de Livres permet 
aux internautes de decouvrir le patrimoine litteraire mondial, tout en aidant les auteurs et les editeurs a elargir leur public. Vous pouvez effectuer 



des recherches en ligne dans le texte integral de cet ouvrage a l'adresse |http : //books .qooqle . com 




This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the public domain may vary country to country. Public domain books 
are our gateways to the past, representing a wealth of history, culture and knowledge that's often difficult to discover. 

Marks, notations and other marginalia present in the original volume will appear in this file - a reminder of this book's long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including placing technical restrictions on automated querying. 

We also ask that you: 

+ Make non-commercial use of the files We designed Google Book Search for use by individuals, and we request that you use these files for 
personal, non-commercial purposes. 

+ Refrain from automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each file is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is also in the public domain for users in other 
countries. Whether a book is still in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
anywhere in the world. Copyright infringement liability can be quite severe. 

About Google Book Search 

Google's mission is to organize the world's information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 

at http : //books . google . com/| 



Digitized 



by Google 



Digitized 



by Google 



Digitized 



by Google 



Digitized 



by Google 



Digitized 



by Google 



Digitized 



by Google 



BE NOMINE ET GENERE POPULOMM 



QUI BERBERI VULGO DICUNTUR 



Digitized 



by Google 



SCEAUX. — IMPR1MERIB CHARAIRE ET C'° 



Digitized 



by Google 






DE NOMINE ET GENERE POPULORUM 



Oil BERBEItl Ullill 1)1(1 Ml It 



THESIM 



FACULTATI LITTERARUM PARISIENSI PROP01NEBAT 



HENRICUS SCHIRMER 



EJUSOEM FACULTATIS SUPER ALUMNUS 



. PARISIIS 

APUD HACHETTE ET SOGIOS, BIBLIOPOLAS 

79, BOULEVARD SAINT -GERMAIN, 79 



MDCCCXCII 



f 



Digitized 



by Google 



V,-^^ p/rs. Dec. Hc^ 



Digitized 



by Google 



PATRIS MEMORIAE 



/ 

Digitized by LjOOQIC 



Digitized 



by Google 



DE NOMINE ET GENERE POPULORUM 



(II I BERBER! VOLGO HICIMIH 



PROOEMIUM 

Diu quidem recentiores Galli qui Algeriam inco- 
lunt universos indigenas, quos debellandos habebant, 
Arabes generatim appellaverunt. Mox autem, pro- 
lato imperio nostro, et crescente ipsorum locorum 
gnaritate, nemini prope non cernere datum est, quant- 
opere incolae eorum Arabum stirpe oriundi, qui hanc 
regionem armis occupavere, atque indigenae populis 
quondam subactis editi inter se differant. Quos ad 
nuncupandos illud Berber nomen, per quod ab Ara- 
bibus vocabantur, retractum restitutumque est, ita ut 
unusquisque et berbericum genus et arabicum genus 
dicere jam assueverit, utpote genera hominum duo, 
quibus commune fuerit septentrionalis Africae solum. 

Sed quid re vera sit illud ipsum berbericum genus, 
quibus indiciis idem dignoveris, utrum denique homi- 

1 

nes, quibus continetur, autochthones an populi 
aliunde orti exstiterint, saepius in contentionem 
venit atque impensius disceptatum est. Magna nobis 
copia est memorandi quam multa et quam mira 
scriptores, sive per medium aevum sive recentioribus 
temporibus eonjectare visi sinf , ut explanarent quibus 
gentibus nostri Berberi sanguine cohaereant. Hinc 
nuncCananeenses\nuncPhilistini 2 ,nuncAmaleeitae 3 , 
nuncArabes ab Arabia Felice venientes 4 , quid multa ? 
Semitaedicti fuerunt 5 . Illinc feruntur turn ab iEgypto 6 , 
turn a priscis Iberibus originem duxisse 7 . Docet alius 
eos ab Indis descendisse 8 ; alii denique omnino afri- 
canum genus esse arbitrantur 9 . Dum verode originc 
berberici generis ita dissentitur, quaestiones exsis- 
tunt duae, in quibus multi scriptores parum commo- 
rati sunt, quas tamen prius perspici et enucleari 
operae pretium fuit, scilicet an indigenas,qui Arabes 



1. Ibn-Khaldoun, Histoire des Berberes, I, p. 184. — Moham- 
med Bello, Histoire du Takrour, ap. Denham et CJapperton, tra- 
duction, III, p. 200. 

2. Ibn-Koteiba, ap. Ibn-Khaldoun, ibid. — El Bekri, ibid. 

3. Ibn-Khaldoun, I, p. 176. 

4. lbn-abd-el Berr, Macoudi, ap. Ibn-Khaldoun, I, p. 174. 

5. Barth,./teism, I, p. 242. — Judas, De Vecriture et de la lan- 
gue berbere, Paris, 1863, p. 3. 

6. Pruner-bey, Mem Soc. Anihrop , 1861, p. 399 et seq. — 
Faidherbe. Les dolmens d' A frique, p. 415. 

7. D'Arbois de Jubainville, Les 'premiers habitants de I'Europe, 
Paris, 1877, p. 17. 

8. Strab., Geogc, XVII, m, p. 703, Muller. 

9. H. Fournel, Etude sur la conquete de V A frique par les Arabes, 
Paris, 1875, I, p. 35 : « Cette race autochtone, car je n'hesite pas 
a lui donner ce nom... » Vide etiam R. Hartmann, Die Nigritier, 
Berlin, 1876, p. 1. 



Digitized 



by Google 



- 3 — 

non sunt, quique Berberi vocitantur, hoc uno nomine 
afficere nos deceat, deinde an universi homines, sic 
vocitati, inter se re vera consanguinei exstent ut sint 
fratres atque unum inde pendeat certum genus. 

Duo haec explorare, et quantum valuerimus, dilu- 
cidare, collectis et in unum corpus deductis quae 
nobis veteres scriptores atque nostrae aetatis 
peregrinatores illi certa tradiderint, propositum 
habemus. 

CAPUT I 



Vocabulum Berber, praesente nota signatum, non 
ita pridem usitatum. Primum enim apud arabicos 
medii aevi scriptores ad nominandas tribus, quibus- 
cum Arabes, Africam ingressi, bella gesserunt, 
reperias Al-Jaqubium ilium, qui anno octingente- 
simo nonagesinlo primo post Christum natum 1 scri- 
bebat, qui populorum Berberorum mentionem 
fecerit 2 . Simili ratione persicus quidam scriptor, 
Ibn-Khordadhbeh nomine, in suo Libro viarum et 
regnorum circa idem tempus scripto de cujusdam 
Ibn-Zoghair Berberi voc&ti regno alicubi loquitur 3 . 
Ne longum fiat, libentius dixerimus vocabulum 
Berber cito ab Arabibus Africam ingressis pervulga- 
tum fuisse 4 . Qui ideo omnes eas tribus, in quas 

1. Auclore J. de Goeje. 

2. « Ar-Rammada , quae prima est statio Berberorum... Ber- 
beri e tribu Lowaiica... » (Al-Jaqubii Descriptio Al-Magribi, ed. 
J. de Goeje, Lugd. Batavorum, d860, in-8°, p. 27-28 ) 

3. Cf. Bxblioth. Geographorum Arabicorwn, t. VI, Lugd. Batav., 
p. 63. 

4. Ibn-el Kelbi ap. Ibn-Khaldoun, t. 1, p. 176. 

inciderunt, verbi causa ut, omissis reliqiiis, Loioata\ 
Howard, Gezzoula- dictas, unum et eumdem popu- 
lum esse judicaverunt, quippe quae « sermone a 
quovis alio dissimili uti solerent 3 », atque universas 
Berber nomine affecerunt, utpote ab hominibus 
Roiim, quos graecis ac romanis moribus imbutos 
cernere erat, differentes. « Berberi, inquit prae- 
stantissimus ille Arabum scriptor Ibn-Khaldoun, 
in locum potentis, formidandi, fortis et numerosi 
populi semper successere, vere denique digni qui, 
quemadmodumArabes, Persae atque tot alii per has 
terras, peculiaris populus dicantur 4 . » 

Necesse est vero disquiramus unde Arabes voca- 
bulum berber expresserint, utrum ipsi fabricati, an 
antea creatum a lingua subactarum gentium mutuati 
fuerint, cujusve, si mutuati sunt, gentis, utrum indi- 
genarum anromanorum colonorum, quonam denique 
sensu idem affici conveniat. 

Principio arabici quidamscriptoresvolunt nomen 
id modo per ludibrium adhibitum fuisse. « Berberi, 
inquit Malek-Ibn-Morahhel, ex variis tribubusper 
Syriam in unam collectis et inquinate loquentibus 
constant ; quas Ifricus Berber loquacitatis causa 
appellavit 5 . » Alias autem res varie narratur : 



1. AeuaOat ap. Procopium. (De hello Vandalico, II, xxi, etc.) 

2. Gaeluli. 

3. « Ayant son idiome different de tout autre. » (Ibn-Khaldoun, I, 
p. 168.) 

4. « Un vrai peuple corarae tant d'autres dans ce monde. » 
(Ibn-Khaldoun, I, p. 499.) 

5. Ap. Ibn-Khaldoun, I, p. 176. 

« Fertur Ifricus , quum populum berbericum in 
Africa versatum reperisset, ad barbarum sermonem 
stupuisse, atque ita exclamasse : Quae est vestra 
ista berbera 1 ? » Si quis autem meminerit quant- 
opere Arabes natura inclinentur ad alligandam omni- 
bus verbis, quae tradunt historici, arhbiguam signifi- 
cationem , longe aberit , ut eis auctoribus fidem 
habeat. Quin etiam ipse Ibn-Khaldoun in somnia 
civium suorum his verbis invectus est : « Quid 
opus est, dixit, in talibus ineptiis nos commorari, 
nisi forte fabulas undique de originibus Berberorum 
effusas referre non putidum sit 2 ? » Ipsum tamen 
exoptaveris operam non dedisse ut, unde Berber 
nomenortum fuerit, pro virili sua parte tentaret indi- 
oare. 

Et proximis saeculis res auctorum opinionibus 
multum discrepat. Scilicet complures videas, qui, 
quum animadverterint quam insignem similitu- 
dinem singula vocabula Berber et Barbari afferant, 
existimare non dubitaverint Arabes victores ad 
denominandas indigenas tribus modum ac rationem 
ab Africae colonis mutuatos esse, ita ut Berberi, 
de quibus Arabes loquantur, nihil aliud in summa 
jam sint, quam illi vel in latina lingua Barbari vel 
in graeca Bapg«pot appellati. Neque aliter censuere 
Chenier 3 , Gibbon 4 ', aut recentioribus scriptis de 

1. Ap. Ibn-Khaldoun, I, p. 483. 

2. Ibid. 

3. Recherches historiques stir les Maures, Paris.. 1787. I, p. 31. 

4. Histoire de la decadence de V Empire ro?nain, Paris, 1842, X, 
p. 310. 

Slane *, Kiepert 2 , H. Fournel*, clarissimus denique 
ille peregrinator G. Nachtigal* 1 . 

Nonnullis contra scriptoribuslonge alia mens est. 
Qui arbitrantur id « barbarum » nomen, quod apud 
Herodotumde Aegypti finilimisreperias quodque alii 
veteres scriptores, specie parum mutata, usurpant, 
aliud esse quam merum graecae vel romanae 
linguae epithetum : immo affirmant idem verbum 
venire e corrupto proprio quodam nomine ac peculiari 
quadam appellatione quae ad priscum septenlrionalis 
Africae genus attineat 5 . Clarissimis viris qui hanc 

1. « M. Saint-Martin ne s'est pas laisse fourvoyer; il avait tres 
bien compris que les Berber des Arabes etaient les Barbari des 
Latins. » (De Slane ap Ibn Khald., IV, Append., p. 494.) 

2. « Die vage romische Bezeichnung dieserNationen als Barbari 
haben die arabischen Eroberer angenommen. » (Kiepert, Lehrbuch 
der ulten Geogr., Berlin, 1878, p. 19.) 

3. Cf. Etude sur la conquetede VAfriquepar les Arabes, 1, p. 32, 
* peut-eHre le nom de Berbers n'est-il que celui de Barbari... ». 

4. Vide Sahara und Sudan, I, p. 161 : « Trotz aller versuchten 
Erklarungen ist die einfachste, welche den Namen mit Barbari 
identificirt, wohl die richtige. » 

5. Pascal Duprat, Essai sur les races anc. el mod. de I'Afr. sept., 
Par., 1845, p. 65 : « Les Grecs ne comprirent pas qu'il y av^it la 
un nom propre. » — Carette, Recherches sur I'origine et les migra- 
tions des principales tribus de VAfrique septentrionale, Paris, 1853, 
p. 15 . « Avant Okba-ben-Nafih, aucun general araben' avait encore 
pen^tre dans la partie occidentale de TAfrique. Ce fut vers Tan 62 
de l'hegire qu'il poussa ses conquStes jusqu'a Tanger. IJ se propo- 
sait mfime de passer a Algesiras; mais le gouverneur de Tanger 
lui flt observer qu'il y aurait danger a laisser dcrriere lui la nation 
des Berbers. Okba s'informa quels etaient ces Berbers. « Ge sont, 
« lui dit le gouverneur, les habitants de Sous, gens sans religion, 
« qui ne connaissent pas Dieu et vi vent com me les betes. » Vive- 
ment impressionne par ces renseignements, Okba marcha contre 
ces peuples et s'empara de leur pays. 

« L'expedition contrele Sous fut la premiere ou les Arabes eurent 

opinionem deprompsere, Car. Tissot et Vivien de 
Saint-Martin memoratis, nemo non mirari cesset 
quod tantam auctoritatem ea obtineat. « Continua 
quaedam, inquit Vivien de Saint-Martin, homony- 
miarum series, ab Erythraeo mari orta, per omnes, 
quas Nilus alluit. nationes deprehendenda, et usque 
ad Oceanum septentrionali Africae parte trajecta 
perducitur 1 ... Immensos hos per tractus nationes 
eamdem originem traxisse videre est per communi- 
tatem primordialis Berber appellationis , quae in 
diversissimis quasi familiae ramis occurrit 2 . » 

Nee minus firme Car. Tissot asseverat*. «Plinius, 
inquit, inter propriae Africae indigenas tribus eos 
Sabarbares nominat 4 , quos Ptolemaeus Safoupfoups? 
dicit. Aegypti autem incolae, ut tradit Herodotus , 
Bap^apt nomine populoseos afficiebant, qui haud procul 
a Nili valle se continebant. Et regionem nunc Somal 
dictani veteres Barbariam appellare solebant 7 . Rur- 

a combattre l'etement indigene pur de tout melange avec les 
Romains. C'etait la premiere fois aussi qu'ils rencontraient en 
Afrique des peuples idolatres... II est done tres probable que le 
nom de Barbares dans l'antiquite, comme celui des Berbers d'Okba, 
d'ou sont venus ceux de Barbarie et de Barbaresques, ne s'appli- 
quait primitivement qu'a un seul peuple, et quece sont les Arabcs 
qui l'ont generalise. » 

i . Le nord de V Afrique dans Vanliquite grecque et romaine. 
Paris, 186$ in-4, p. 208. 

2. Ibid., p. 80. 

3. Geogr. comparee de la province romaine d'Afrique, Paris, 
1884, in-4, I, p 395. 

4. Plinius, Hist. Nat., V, iv. 

5. Ptolemaeus, Geographiae, lib. IV, in, p. 266, Wilberg. 

6. Herodotus, Histor., lib. II, c. clviii. 

7. Ptol., IV, vii, p. 304, ibid. Cf. et Geogr. Graec. min., I, 
p. 263. Gar. Muller. 

sus in Pernplo Erythraei maris aliam quidem Bar- 
bariam, in Troglodytica , legimus 1 . Hinc quoque 
Jul. Honorius Barbares quosdam in ea regione ver- 
sari dicit, ubi Malva (alias Mulucha) in mare so 
effundit 2 . lllinc denique Itinerarium Antonini unum 
ex promontoriis Mauretaniae, quae prominent in 
mare Mediterranean, Promontorium Barbari nun- 
cupat 3 . Difficile vero est non confiteri perpetuam 
illam homonymiarum seriem ex ipsis berbericae 
gentis originibus oriri, et loca qua primas posses- 
siones habuit significare. Quamobrem in sententiam 
egregiorum virorum Carette et Viv. de Saint- 
Martin imus, qui judicant propriam fuisse complu- 
ribusafricanorum aboriginum gentibus appellationem, 
nedum graeca vel romana appellatio sit. » 

1. Op. cit, p. 258. 

2. Geogr. lat. Min., ed. Riese, p. 53. 

3. ltin., I, p. 4, ed. Parthey et Pinder. 

Etsi inconsulti hominis esse compluribus forsan 
videatur materiem a viris praestantissima eruditione 
ornatis tractatam repetere , nos tamen facere, quia 
necessitas cogit, audebimus. Nempe, ex quo tempore 
clarissimus vir Vivien de Saint-Martin mirum opus 
suum condidit, quis neget universarum regionum 
scientiam, hoc est geographiam, ita in dies proces- 
sis# j ut nova admodum de populis in septentrionali 
Africa sitis didicerimus? Quod autem ad diligentis- 
simum ilium antiquarum rerum investigatorem, 
Carolum Tissot, pertinet, haud praeposterum erit 
memorare, eum, dum in disputando de hoc antiqua 
in primis monumenta adhiberet, multa omisisse quae 
praesto quis habeat, operibus ac testimoniis aequa- 
lium nostrorum perpensis. Nobis igitur rem 
maximi momenticonsiderantibus., scilicet qua ratione 
indigenae ipsi berbero nomine utantur, apparet alte- 
ram quidem, id est Vivien de Saint-Martin, silentio 

transivisse, alterum autem, id est Carolum Tissat, 
tota via errasse. Si quis enim meminerit constare, 
ut judicat Vivien de Saint-Martin, septentrionalis 
Africae Iribubus « primordialem Berber appella- 
tionem communem 1 fuisse, » difficillime credat 
easdem Iribus, saltern quae integram ac salvam pro- 
priam suam linguam retinuerunt, proprium nomen 
una non servavisse. Quod Carolus Tissot suspicari 
quidem visus est quum scriberet « easdem generali 
Berbero nomini annuere 2 » . Sed quum ita dicit 
magnopere fallitur. Neminem enim inter recentiores 
peregrinatores invenias qui talis rei sit auctor. Con- 
tra non nemo nos docet, indigenas Berber nomen 
vel ignorare, vel, si non ignorant, saepissime asper- 
nari ac respuere. 

Legitur apud Leontem Africanum, cujus Africae 
descriptionem habemus, insigni loco, ubi de sep- 
tentrionalis Africae populis loquitur : « Universi 
hi populi, qui in centenas tribus permultasque in 
familias plus millies dividuntur , de una lingua 
conveniunt quarn vulgo Aquel Arnasig, hoc est, lin- 
guam nobilem, vocant 3 .» Inde constat arabicumhunc 
quintidecimisaeculiperegrinatorempopulos,dequibus 

1. « La communaute de I'appcllation primordiale de Berber. » 
(Le Nord de VAfrique, p. 80.) 

?.■« Acceptent aujourd'hui ce nora generique de Berber. » 
[Geogr. c mp., p. 386.) 

3. « Tulti i cinque popoli, iquali sono divisi in centinaia di 
legnaggi, e«i in migliaia di migliaia d'abitationi, insieme si confor- 
mano in una lingua; laquale comunemente e da loro detta Aquel 
Arnasig, che vuol dire lingua nobile. » (Descrittione dell' Africa, I, 
fol. 2, F.) 

agitur, semper audivisse pervulgato uno verbo A quel 
Amasig utentes. Errat sane idem quum existimat 
nomen id ad communem gentis sermonem spectare 
ac posse in italicum lingua nobile verti. Ceterum 
nihil ad rem. Verbum enim aquel {Kel in lingua 
gentis Touareg dictae peuplede... gens de... intelli- 
gendum est) 1 omnem dubitationem tollit, ita ut 
pro comperto habeatur de genere hie agi, ac latine 
viros nobiles vertendum esse. Erraverit scrip tor > 
dummodo nobis talia et adeo significantia tradiderit ! 
Certiora autem scripsere nbstrae aetatis peregri- 
natores. 

Annon verba illius Barth, cujus opinio tantum 
valet, satis demonstrant, ultro quidem singulas illas 
nationes nomen Mazigh aut Im,oscharh accipere, 
Berber vero nomen fastidire plerasque et odisse soli- 
tas esse 2 ? Asseverat quoque Henricus Duveyrier 
homines Touareg dictos unum genti suae nomen et 
notum habere et assumere, neque nomen Berber 
esse 8 . Ad hoq yEmilius Masqueray 4 : « Generale Afri- 
canorum nomen pro Berberis non inconsulte adhibui. 
Etenim, omissis his occidentalis Atlantis Berdber 
atque illis in Aurasio monte Beni-Barbar appellatis 
populis, omnes Africae, Numidiae, Mauritaniarum 

4. « Kel eine Pluralform, bedeutet das Volk von. » (Barth, 
Reisen, I, p. 372.) — Kel « gens de ». (Duveyrier, Les Touareg 
du Nord, p. 267. — Bissuel, Les Touareg de I'Ouest, p. XIV, etc.). 

2. « Meist mit Verachtung zuriickweisen . » (P. 244, ibidem.) 

3. Duveyrier, op. laud, p. 327 : « Laissons de cote*, comme nom 
de race, celui de Berberes... » 

4. De la formation des cites chez les populations sedentaires de 
VAlgerie, p. 1, 2. 

denique tribus hanc Berber appellationem admodum 
ignorant. » 

Quin etiam ne certum quidem habemus, ipsum 
Berdber nomen maximae cujusdam maurae tribus 
re vera publicum esse. Quod sane asseverat Carolus 
de Foucauld l , cujus neminem fugit quanta sit auclo- 
ritas, postquam per tot et tantas Atlantis partes primus 
iter fecerit, sinus et secretissimos introspexerit. Res- 
pondere tamen audebimus de re etiamnunc ambigi. 

Testis alius quidem peregrinator , Gerardus ito/*//s, 
qui, postquam homines Berdber dictos adiit, dissi- 
militer de hoc sentit : « Haud secus ac si verbi 
ejus originemnonnescirent, moleste feruntita audire 
neque ipsi unquam ad semet nuncupandos hoc verbo 
utuntur : contra nomen mazigh aut Chellah singulis 
placet 2 . » Cui licet inter duos illos peregrinatores , 
qui uterque loca visendo causam proprius cognove- 
runt, litem componere? 

Quod di&Beni'Barbar spectat, non infitiandum est 
aurasianam quamdam tribum quae Aurasium montem 
in meridiem versus incolit ita vocitari. Sed quid 
obstat quominus sit advecticium nomen illud, quod 
in Aurasio montc usitatum esse videmus? Ktenim 
fabulae. quae totis his finibus manant, nomen 
Berber aut Barbar consociatum cum alio, certe 

1. Cf. Reconnaissance auMaroc, p. 10 : « A11 Maroc, les Arabes 
appcllent Qebail les Imaziren (indigenes) de la partie septentrio- 
nale, donnent le nom de Chellaha a tous les Imaziren blancs r6si- 
dant au sud du parallele de Fas ; enfin celui de Beraber est reserve 
a la puissante tribu dont il est proprcment le nora. • 

2. Mem erster Atifenthalt in Marokko, p. 57. 

advecticio, hoc est Roum, praebent; scilicet bella 
ibi mernorantur, quae clarissimi viri, Sidi-Oqba 
atque Sidi-Abdallah nomine, pro novis Maho- 
meti religionibus suscepta cum nonnullis Barbar et 
Roum gentibus gesserunt, unde posterius uterque 
per Aurasium montem viri habiti sunt sanctissimi ! . 
Quin etiamnunc eaedem tribus, quae hanc montis par- 
tem incolunt, contendunt se ab his supradictis Bar- 
bar atque Roum originem suam duxisse 2 . Porro etsi 
« Aurasiana regio, ut optime dictum est 3 , videatur 
quamvis aliam Numidiae partem vel magnitudine 
urbium vel multitudine villarum aequavisse, » atque 
reposita sit, saltern usque ad quartum saeculum post 
Christum natum, in numerum earum, quae erant 
« nisi pacatae, at saltern a possessoribus et colonis 
sine metu occupatae 4 , » nobis tamen dicere licet, duo 
et ibi prorsus inter se differentia populorum genera, 
Romanorum scilicet hinc, illinc indigenarum more 
viventem multitudinem exstitisse, posterioremque 
quasi ad latus prioris villas secretas habuisse, ita ut 
cum priore non permixta fuerit. Traditenim/Emilius 
M asqueray antiquarum illarum villarum per montem 
Djebel Chechar nuncupatumsecundumflumenZ?erf/0r 
rudera reperisse, villis berberis, quas hodie quis 

1. Masqueray, Voyage dans VAourds {Bull. Soc. Geogr., 1876, 
II, p. 42) : « Chez le peuple, je retrouve tres vivante la tradition 
des Djohala, des Roum, des Barbar, de Sidi-Oqba, de Sidi-Abdal- 
lah et de Qoceila. » 

2. «Menaa, N&ra, lesAbdi sont Rouman'ia; Tagoust, El Arbaaet 
Bou Zina sont Berber. »(Ibid., p. 46.) 

3. Masqueray, De Aurasio Monte, p. 21. 

4. Ibid., p. 73. 

videat, omnino similia 1 . Nempe, quemadmodum 
nostris, itapriscis temporibus haudparva parsBerbe- 
rorum (ut nostri auctoris verbis utamur) « per aspera 
montium, loca arida et vix capris opportuna in spe- 
cubus vel in casulis specubus simillimis se contine- 
bant 2 » procul a domibus, adeo splendidis ac magni- 
ficis, quae romani possessores habitabant. 

Neque alia nosdocent quae per has gentes memo- 
ria prodita permansere : « Quum Sidi-Abdallah 
montes nostros in ditionem Mahometi Prophetae 
redegit, inquiunt homines Nememcha dicti, majores 
nostri in villis lateri montis Tdrit positis se conti- 
nebant. Eodem loco pauci Romanorum sedes posue- 
rant... Quo tempore Islam praedicabatur, dicunt 
altera parte qui Beni-Barbar nuncupantur, majores 
nostri, ut posterius, villam Veterem Tizigrarin 
appellatam tenebant. Eodem tempore Romani valle 
concesserant, ut sedem secreto saxo ingente cons- 
tituerent 8 ... » Porro notat Masqueray virorum 
et Beni-Barbar et Nememcha testimonia mutuo inter 
se eo magis confirmari, quodillae tribusipsae, eadem 
stirpe ortae, inter se pertinaciter infensae exstent; 
ideo manifestum fieri berberos vallis Oued-Bedjer 
dictae incolas romanorum colonorum mores minime, 
ut forte quis credat, sibi adscivisse 4 . 

i. Gf. Le Djebel Chechar, in Revue Africaine, 1878, p. 44 seq. 

2. De Aurasio Monte, p. 77. Le Djebel Chechar, p. 45, 46 : « La 
plupart restait dans ses villages, comme dans des sortes de cites 
ouvrieres, et cultivait les oliviers, au service des colons d'en-bas .. » 

3. Le Djebel Chechar, p. 47. 

4. P. 44, ibid. 

Difficile certe et nobis videtur quemquam omnino 
nogare posse, si non totius Aurasii montisj at hujus 
saltern remotissimae partis incolas in duos populos 
inter se differentes divisos fuisse. Quod quomodo 
fieri potuerit, nemo non intelliget, dummodo quae- 
libet recentior tribus kabylensis dicta, juxta euro- 
paeum colonum ejusque famulos victorum moribus 
imbutos, aliena lingua, infensis animis, etiamnunc 
permansisse videatur. Quae quum ita sint nonne 
merito quis dixerit, quemadmodum nomen Roitm 
latinum vocabulum ad hanc nuncupandam e Roma- 
nis ortam populi partem adhibetur, ita nomen 
Beni-Barbar ad illam indigenam partem adhibitum 
fuisse ? Non dubitat quidem asseverare Mm. Mas- 
queray : « Romani, inquit 1 , indigenas aut Mauros 
aut Barbaros generatim appellare solebant. Libentius 
crediderim portionem earn, quae ad fluvium Bedjer 
inhabitabat, hanc potissimum appellationem, propte- 
rea quod a colonis romanis abhorreret, retinuisse. 
Idem in Gallia contigit, ubi nomen Normannorum, per 
medium aevum undique pervulgatum, sedem pro- 
priam in regione Normandie gallice dicta sibi ele- 
git . Berberi ad fluvium Bedjer se Zenata esse 
dicunt, quum propius interrogantur; plus quam pro- 
babile est, eosdem antiquitus inter alios Berberos 
ipso Zenata nomine affectos fuisse. » — Quam si non 
ad verum, at saltern ad veri similitudinem propensam 
confitemur esse conjecturam. 

Omissis nunc ipsis Beni-Barbar, aliorsus respi- 

1. Le Djebel Chechar, p. 137, 37. 

ciamus. Occurrit unaadhuc tribus, Berabra scilicet 1 , 
Nilum accolens, quae ab isto generis nomine non 
abhorreat. Quae vero minime inter ceteras berbera 
dici potest. Nempe scriptor, quern immerito incusa- 
veris quod paucioresgentes generis berberi quasi juris 
et arbitrii fecerit, utpote qui et ^Egyptios facere non 
dubitaverit, scilicet Robertus Hartmann, non com- 
misit ut Berabra plenissime facer et. Qui fere 
^Ethiopum modo exusti adeo ei videntur nigris 
populis affines esse, ut medios dicat 3 Berberorum 
et Nigritarum \ Et Fredericus Miiller, quo auctore 
tertium quoddam, praeter Berberos et Nigritas, genus 
septentrionalem Africae regionem obtinet, primos 
inter hujus tertii generis 4 populos « Nubas proprie 
dictos, velpotius, utipsi semetvocare solent, Berabra 
gentem » numerat. Itemque vir in ea scientia, quam 
anthropologicam vocamus, eruditissimus, Dr. Topi- 
nard, eosdem cum aliis Africae populis cohaerere 
judicat, rubro genere editis, quemadmodum veteres 
yEgypti incolae, aut qui Danakil, aut qui Felldn 
arabice dicuntur 5 . 

. Verumenimvero haec omittamus. Hoc pro certo 
habeatur, de quo supra disceptavimus, scilicet 



1. Qui gallice « barbarins » vulgo dicuntur. 

2. Die Nigritier, I, p. 3 : c vermitteln den Ueberzug zuden eigenl- 
licbenSchwartzen... »lbid.. p. 435: «nahern sich in plrysischer Hin- 
sicht den Nigritiern in so bedeutendem Grade... » 

3. Nigritas hoc loco non qui flumen Nigrim accolunt, sed 
recentiori sensu vocamus eos, qui gallice « negres », apud Ger- 
manos « Nigritier » dicuntur. 

4. Allgemeine Ethnographic, p. 480. 

5. L'Anthropologie, Paris, 1879, p. 500. 

Berdbra istos,de quibus agitur, ipsos vere Berberos 
esse, neque advecticium sed proprium nomen Bent- 
Barbar habere ; nihilominus constat, per vastissimam 
regionem Sahara dictam, inter tot tribus, quae sine 
ulla dubitatione africanae sunt, quaeque usque ad 
nostram aetatem pleraeque lingua generi propria 
utuntur, nullam Berber se appellari pati * ; constat 
per universos septentrionalis Africae tractus duas 
tantum aut tres tribus subsimili nomine uti. Quae 
quum ita sint, ecquis in sententiam doctissimi nostri 
viri ire velit qui « primordialis Berber appellationis 
communitatem » certam habeat? Ecquis ad hoc 
credendum non segnis evadat, homines alios alio 
passim per tanta spatia dilapsos, proprios quidem 
mores suos, propriam saepius linguam suam servasse, 
omnes autem singulos proprium nomen suum, quin 
etiam aboliti nominis memoriam ipsam amisisse ? 

\ 4. Non nos fugit Nomades quosdam Berabich nomine haud 

procul ab urbe Araouan indesertis versari ; eos vero Arabum stirpe 
ortos esse Dr. Lenz asseverat. (Vide Timbouctou, trad., II, p. 94 ) 

CAPUT III 



Res quidem ancipites animos forsan teneret, si 
antiqua nomina, turn a Car. Tissot, turn ab illo 
Vivien de Saint- Martin tradita, vere antiqua esse 
nemini in dubium vocare liceret. Cui vero non licet? 
Quae quum e scrip toribus callide excerpta compo- 
sueris, effici potest ut collata te moveant, minime 
tamen movearis dummodo in suum locum ea repo- 
sueris. Scilicet jam unicuique apparebit, quanam 
ratione Graeci ac Romani populos, quorum linguam 
ignorarent, appellaverint. Permulta medius < fidius 
nomina, sive graeco sive latino sermone usi, fabri- 
cati sunt ut gentes Africae nuncuparent. Sive enim 
singulares populi cujusdam mores respexerint, Numi- 
das ', Troglodytas 2 appellavere; sive montisnomen, 

1. Ex graeco No^aSe; (cf. Tissot, Geogr. comparee, I, p. 391, etc.). 

2. Plinius, Hist, nat., V, vra. 

Atlantes; sive fluvii, Daratites, Lyxites » ; sive plan- 
tae, Lotophagos 2 , Asphodelodes 3 ; sive priscam 
hanc et illam fabulam, Satyros, Himantopodes 4 ; 
omni denique re uti soliti sunt ut tabulis terrarum 
orbem describentibus novam tribum adjicerent, 
novumque et inauditum nomen crearent. Interdum 
etiam accidit ut verba plane obscura fabricarent : 
satis erit nobis istos vel Libyarchos * , vel Metago- 
nitas 6 , vel Quinquegenteanos 7 memorare. Cui igi- 
tur -persuadeas, veteres inter ficta nomina, quibus 
externas tribus mirum in modum affecere, illius 
et notissimi et communissimi vocabuli oblitos esse, 
ita usitati ac pervulgati ut sexcenties potius 
inpromptu habere debuerint, barbarum dicimus 
vocabulum istud, quo populosfereuniversos affecere, 
perinde ac si superbe « Nescio vos » singulis dicerent? 
Ne miremur, quod occurrant ilia « Barbaria » et illi 
« Barbari» in Periplo maris Erythraei. Nonneenim in 
eodem loco cum « Ichthyophagis, Moschophagis et 
Agriophagis 8 » versantur? Ne nos quoque moveat 
Saburbures apudPtolemaeum 9 cum Libyphoenicibus 



l.Polybius, ap.Plin., V, i. — Agathem., ap. Geogr. Graec. Min., 
II, p. 5, Muller. — Ptolemaeus, IV, vi, p. 294, Wilberg. 

2. Herodotus, IV, clxxvii. — Mela, I, 7. — Plinius, V, iv. 

3. Diod., XX, 57. 

4. Plinius, V, vui. 

5. Ptolemaeus, IV, v, p. 279, Wilberg. 

6. Strabo, III, v, etc. 

7. Aurel. Victor, De Caesaribus,xxxix.—Eutro\)., Breviar., IX, 22. 
— Ammianus Marcellinus, passim. — C. I. L., vol. VIII, 2615, etc. 

8. Geogr. Graec. Min., I, p. 258, Muller. 

9. Op. cit. IV, in, p. 265-G, Wilberg. 

Lotophagisque , Sabarbares apud Plinium « cum 
Capsitanis, hoc est Capsae incolis, consociari. Quid 
plura? Desistamus negare adjectivum hoc barba- 
ram cujusdam Africae gentis et loci proprium 
nomen praebuisse. Quod vocabulum, hercle! in 
proprium nomen mutatum, non in Africa tan- 
tum, sed etiam, ut ita dicamus, ubique reperias. 
Tradit sane Itinerarium Antonini promontorium Bar- 
bari dictum in Mauritaniae quidem regione exstitisse ; 
cujusdam vero ia Baetica quoque Barbarianae mentio- 
nem facit 2 . Quin aliam (inter recentiores urbes 
Astorga et Saragossa sitam) Barbarianam, hodie 
« San Martin de Berberana » dictam 3 , no- 
minat. — In quot et quantas interpretationes doctis- 
simos viros operam impendisse dixerimus, quam 
subtiliter, graviter et ornate de hoc disputasse, si 
locus ille non in Hispania septentrionali, sed in 
Africa fuerit ! Simili ratione nequidquam haec atque 
ilia Barbaria in medium feruntur, Africae littori in 
orientem versus appositae. Nam alia quoque « Bar- 
bare » inter Edessam atque Singaram 4 in tabula 
Peutingeriana reperitur 5 . Quid tandem magis mau- 
rum illud promontorium, quod supra memoravimus, 
quam id « B»pf «pwv axpov 6 » Marciano Heracleense 
auctore in Lusitania situm 7 te moveat ? 



1. a Natabudes, Gapsitani, Musulami, Sabarbares » (V, iv). 

2. Itin. CXIV, in de Fortia d'Urban, Recueil des Itin. anc, p. 123. 

3. CXIX, p. 135 de Fortia d'Urban, p. 311, Parthey et Pinder. 

4. Recentiora nomina : Orfa, Sindjar. 

5. Tab. Peuting. 

6. Recentius nomen : cap. Espichel. 

7. Peripl. Mar. Ext. 13, ap. Geogr.Graec. Min., II, p. 517,Muller. 



Digitized 



by Google 



— 22 — 

At enim apud Julium Honorium legitur : « Flu- 
vius Malva nascitur sub insulas Fortunatas circumiens 
extremam partem Matiritaniae, intercludens inter 
Barbares et Vacuates vergit in mari quod appellatur 
ColumnaeHerculis 1 . » Certead id attendere animum 
nos decuit, quod in ea r egione adeo berberica quae nunc 
appellatur Rif quoddam. « Barbari promontorium » 
juxta quosdam « Barbares » exstare potuerit. 
Meminerimus vero necesse est quam deformi habitu 
id, quod Julii Honorii dicitur, opus nobis pervenerit. 
Quern enim fugit excerpta modo esse, stultissimis 
erroribus referta, quae saepius intelligere nequeas, 
quae denique unde provenerint eruditissimi viri 
multo sudore ac labore frustra novisse conati 
sunt? Scilicet unus summarium ^Ethici ea ducit 2 ; 
alter scholasticum ex Agrippae Commentariis 
librum 3 . Putat hie /Ethicum et Honorium eodem 
quasi a fonte repetivisse 4 ; contendit ille stolidum 
nescio quern librarium diversa opera duo in unum 
collegisse ac confudisse 5 . Certe nostra non tantulum 
interest. Unum vero constat, opus nihil novi afferre, 
sed incomposita graviorum scriptorum modo ecloga 
nobis praebere. 

Praeterea, si quis scire cupiat, unde Julius 



1. Cosmogr. in Geogr. Lat. Min., p. 53, ed. Riese. 

2. Gf. d'Avezac, Etkiciis et les outrages intitules dece nom. Mem. 
Acad. Inscr., 1852, p. 317-22. 

3. Petersen, Die Kosmographie des Kaisers Augustus, etc. Rhei- 
nisches Museum, 1854, IX, p. 90 sq. 

4. Wuttke, Cosmogr aphiaJEthici Istrici, Lipsiae, 1844, p. XGIX. 

5. Pertz, De cosmographia Ethici, Berolini, 1854, p. 23 sq. 

Honorius ejus loci, de quo agitur, scribendi quasi 
materiem mutuatus fuerit, haud necesse est ad id 
perspiciendum intentissime conquirat. Nonne enim 
primam ipsam « Itinerarii Antonini » paginam 
legendo haec reperiet : « Flumen Malva dirimit 
Mauretanias duas... » et paulo supra : « A Tingi 
Mauretaniae, id est, ubi Bacuetes et Macenites 
barbari morantur. . . * ? » Hi sunt quos Jul. Honorius 
modo tradebat Barbares et Vacuates; satis est 
profecto Bacuatum nomen in locum Vacuatum 
succedat, Macenitum, in locum Barbarum. Quod 
autem ad Macenites spectat, pervulgatum quidem 
illud est nomen, quippe quod a Ptolemaeo sub specie 
MaxavTrai tradatur 2 ; vere etiam africanum dici potest, 
quippe quod sub specie Mak in veteribus eis Numi- 
diae inscriptionibus legatur, quas libycis litteris 
incisas habemus 3 ; si denique ad medium aevum 
veneris, potentissimae illius tribus Meknaca aut 
Miknaca dictae nomen sine dubio est, quae ab 
octavo usque ad undecimujn saeculum post Christum 
natum stirpes regias duas in Mauritania condidit 4 et a 
qua urbs Meknes, nisi fallamur, nomen duxit. Habe- 
mus igitur confitentem illicitorum nominum fabrica- 
torem ; quippe qui, indigenarum nomine omisso, epi- 

1. De Fortia d'Urban, op. laud, p. 2. — Parthey et Pinder, p. 1 : 
alias : macentes. 

2. Ptol., IV, l,p. 251, Wilberg. 

3. Cf. Halevy, Etudes berberes, in Journ. Asiat., 4874, I, p. 161, 
188 : inscript, U3 et 197. 

4 Scilicet Beni-Ouacoul qui Sidjilmasae, atque Beni-Abi'l-Afia 
qui Muluchae regioni imperaverunt. (Vide Ibn-Khald., Hist, des 
Berb. 9 I, p. 260, III, p. 280 sq.) 

thetum barbari in proprium nomen mutaverit. Nihil 
autem ad rem attinet perspicere, utrum Honorius Iti- 
nerariumAntoniniprave transcripserit, an abeodem, 
quo Itinerarii scriptor,fonte repetiverit: nobis jam licet 
quos Barbares nominatpraetermittere. Hie sane apud 
eum locus non majoris est momenti quam ille de 
<( Barbaris albis », quos idem Honorius juxta Scythas 
inter septentrionalis Oceani populos reposuit 1 . 

Haec inter se, quod nemo, nisi erremus, ante nos 
fecerat, conferendo ostendisse voluimus, quam 
captiosa probabilitate falli visi sint clarissimi viri Car. 
Tissot et Viv. de Saint-Martin. Oportet igitur talibus 
vocabulorum similitudinibus nos non nimis credere, 
nisi res aliis causis constet, sive per anthropologicas, 
sive per alias inquisitiones. Cujusmodi errore capie- 
batur praestantissimusCar. Ritter, quum contendebat 
Berberos nihil aliud esse quam « Warwara » eos, 
quos Indorum carmina inducunt 2 : nihil videlicet 
obstabat quominus ingens ista multitudo vetustis- 
simis saeculis ad Africae Iittus prope Aromata pro- 
mpntorium 3 appulisset, ut inde per Africam usque ad 
Atlantem progrederetur. Neque deessent etiamnunc, 
nisi compertum et exploratum hodie haberetur car- 
mina haec multo recentioribus temporibus composita 
esse, qui splendidam hanc materiem omni verbo- 
rum ornatu decorarent. Neque minus falsum sen- 
tiebat G. cTEichthal, quum, inani verborum similitu- 

i. Gosmogr., p. 45, Riese. 

2. Erdkunde, vol. I, p. 554-63. 

3. Recentius nomen : cap Guardafui. 

dine deceptus, existimabat homines qui Peulh hodie 
vocitantur cum gentibus gallice Malais dictis con- 
sanguine os esse 1 . Nempe res altius cognita talem 
errorem plane detexit 2 . 



1. Hist, et origin? di>s Foulahs on Fellans, Mem. Soc. d'Ethnol., 
1841, I, p. 131 sq. 

2. De Grozals, LesPeulhs, Par.,1883,p. 75: « Les combinaisons 
philologiques de M. d'Eichthal et les resultats qu'il veul en tirer 
n'ont aucune valeur pour la science ». — Id. Rob. Hartmann, 
Die Nigritier, passim. 



/- 

CAPUT IV 



Necesse est tamen, ut singula amoliamur, aliam 
opinionem falsam minuamus : « Tota septentrionalis 
Africa, inquit Car. Tissot { , imperii romani terminis 
inclusa tenebatur; quae adeo romana jam secundo 
p. Ch. n. saeculo facta erat, ut populi per has 
regiones non jam Barbari appellarentur... Quo pacto 
praeterea intelligi potest, nullum scriptum, nullum 
Romanorum monumentum illud Barbaros nomen 
oflerre, utpote quod indigenam Africae septen- 
trionalis multitudinem significet? Qua ratione fieri 
potuit, ut Arabes hoc ipsum nomen a Romanis 
mutuati fuerint, quum, quo tempore Arabes in eo 
essent ut in locum Romanorum per Africam succe- 
derent, populi berberi Mauri generatim appella- 
rentur, nisi singulis variarum suarum tribuum 
nominibus afficerentur? » 

i. Geogr. comparee, I, p. 394. 

Nihil certe expressius dici potest; desideres 
tamen per haec verba quaestionem minime ad exitum 
perductam fuisse. Nonne scilicet temere contendit 
scriptor, universamjam a secundo saeculo septentrio- 
nalem Africam omnino romanam factam esse? Pro- 
fecto non melius quis dixerit Algeriam nostram gallicis 
moribus hodie imbui. A nobis supra relatum est 
^milium Masqueray et in Aurasio monte, quem 
Romani quasi arcem tenebant, vestigia indigenarum 
tribuum reperisse, quae in commune romani imperii 
quasi corpus se ire non passae sint. Quo magis nobis 
opinari licet, eas indomitas et infensas fuisse per 
alios tractus, id est per montem Ferratum (Djur- 
djura), per regiones Babor, Ouarsenis, Rif hodie 
dictas, per Atlantem occidentalem, per omnia denique 
invia montium, quae castellis singula Romani non 
muniverant. 

Nempe ilia Livii de Hispania verba : « nulla pars 
terrarum bello reparando aptior, locorum hominum- 
que ingeniis 1 », multo melius in Africam transferas. 
Non locus est quidem multa dicere de magnis istis 
seditionibus, quibus bis ortis romana dominatio bis 
in discrimen venerit, id est inexplicabili, ut Taciti 
verbum usurpetur 2 , Tacfarinatis bello, atque ingente 
isto, cujus Ammianus Marcellinus varios nobis casus 
tradidit 3 , per quartum saeculum orto tumultu. Qui- 
bus omissis, quot secrcti motus, quot a montibus 



1. T. Livius, 1. XXVIII, c. xn. 

2. Annul., 1. IV, xxm. 

3. Aram. Marcellinus, 1. XXIX. 

excursionesadlocaaequaliapopulanda, quot denique 
sive una ex parte sive universis ex partibus ortae 
seditiones, inexpiabili in victores odio accensae, quas 
quidem semper compescere, nunquam vero omnino 
exstinguere Romani valuerunt. Quas suspicione asse- 
quaris potius quam pernoveris, prementibus romanis 
annalium scriptoribus, quorum sicca et jejuna post 
oppressam libertatem opera condita habemus; satis 
est tamen, modo talia interdum praestringant, ut 
perbrevibus ac vividis verbis animum nostrum 
capiant, dicentes Africam iterum esse inflamma- 
tam. 

Sic legimus Gaetulos in sexto post Ch. n. anno a 
Corn. Cosso oppressos * ; quadragesimo autem Sue- 
tonium Paulinum usque ad extremum Atlantem pro- 
cessisse 2 , dumaliaseditione Numidiaperturbaretur 3 ; 
item secundo saeculo, quum Mauri, ut ipsa historici 
verba referamus, « lacesserent », necesse fuisse ab 
Hadriano imperatore mitti Marcium Turbonem, qui 
regionis statum componeret 4 ; rursus, exactis annis 
quinque, imperatorem ipsum in Africam pacandam 
transivisse 5 ; item Antoninum Pium coactum fuisse, 

i. Dio Cassius, Hist. Rom., LV, xxvm, p. 186, Dindorf. — Oro- 
sius, Hist, adversus paganos, VI, xxi. 

2. Plinius, V, i. — Dio Cassius, LX, ix. 

3. « Eodem tempore finitimi barbari, quum Nuinidiae partes 
infestassent, victi bello sunt, ac Numidia pacata..» (Dio Cassius, 
LX, ix.) 

4. « Mauri lacessebant. » (/El. Spartianus, Hadrianus, V, ap. 
scriptores Hist. Augustae, p. 7, Peter.) 

5. ML Spartianus, XII, p. 13 : « Motus Maurorum compressit 
et a senatu supplicationes emeruit. » 

ut alium motum ipse comprimeret l : apparet autem 
apud Pausaniam, qui leviter rei insistit 2 , eumdem 
motum ita gravem fuisse, ut imperator fugatastribus 
usque ad extremos Atlantis recessus prosecutus 
fuerit; deinde Marci Aurelii principatu a ferocibus 
Mauritaniae populis Hispaniam fuisse vastatam 3 . 
Quod vero, tanti etsi momenti, non satis curae 
habuerunt scriptores, scilicet secundo post Ch. n. 
saeculo saevire coepisse africanos istos piratas! 
Et Commodus in vicem bellum in Africa 4 per 
legatos suos gerendum habuit. 

Si ad tertium saeculum venimus, exempla redun- 
dare jam videntur. Testes, auctoreSpartiano 5 ,Noma- 
des qui Sept. Severi principatu Tripolim aggressi sunt ; 
testes Mauritaniae Tingitanae populi qui Alex. Severi 
principatu rebellaverunt 6 . Hinc Herodianus Capel- 

1. « Mauros ad pacem postulandam coegit. » (J. Capitolinus, 
Antoninus Pius, V, ap. scriptores Hist. Augustae, p. 37.) 

2. « lIo>i(Jiou o'ap^avTai; Maupout;, AipOarv xaiv a'JTOv6|j.a)v ttjv [t.eyi<jxr t v 
(jioTpav, ... 1% arcaoT); eXauvwv xrj; y.wpa; e; xa iayjxxx. rjvdyxaaev avoqpuyeTv 
Aipur,;, £7i{ te "AxXavxa opo?. » (Pausanias, Arcadica, VIII, XLIll, 
p. 160, Schubart.) 

3. « Quum Mauri Hispanias prope omnes vastarent, res per 
legatos bene gestae sunt. » (J. Capitolinus, M. Antoninus philoso- 
phus y XXI). 

4. « Victi sunt sub eo tamen, per legatos, Mauri. » (JE\. Lam- 
pridus, Commodius Antoninus, IX, p. 99.) — Cf. Bull. Corresp. Afr. 
1882, p. 222, inscr. n° 225 apud Auziam (Aumale) repertam : « Imp. 
Caesar M. Aurel. Commodus Antoninus Aug... securitati provincia- 
lium suorum consulens turres novas instituit et veteres refecit 
opera militum suorum... » 

5. Ml. Spartianus, Sever us, xvm. « Tripolim, contusis bellico- 
sissimis gentibus, securissimam reddidit. » 

6. Ml. Lampr., Alex Severus, lviii, p. 269: « Actae sunt res 
feliciter et in Mauritania Tingitana per Furium Celsum.» 

liani,Numidiae praesidis ejus, a quoGordianus Junior 
necatusest,copias describit «obperitiambellicamproe- 
Iiorumque ad versus Mauros barbaros consuetudinem 
paratas ad pugnandum 1 )), Nonne inde vivide expri- 
mitur, rerum statum eodem tempore hunc fuisse, ut 
fere quotidie pugnaretur? Mine S. Cyprianus pecu- 
niam episcopis Numidiae ad christianos quosdam ex 
captivitate barbarorum redimendos mittit 2 ; illinc nos 
docent inscriptions Auziae 3 et Lambaesi 4 repertae 
Bavares et Quinquegentaneos a montibus in colonos 
saepius irruisse; illinc Saturninus,infidusProbilega- 
tus, — ut ipsius historici verbis utamur 5 , — « a Mauris 
possessam Africam se reddidisse» praedicat; illinc fa- 
mosa ista oceurrit Quinquegentaneorum seditio, qui 
«Africam graviter, ut ait Sext. Aurel. Victor 6 , quatie- 
bant » quamque ad compescendam summa ope niti Maxi- 
mianum Herculem necesse fuit 7 . Supervacaneum 
est memorare, quae facinora quarti saeculi historia 

1. Procopius, De bello Vandalico, VIII, ix, p. 179, Bekker, ap. 
Corpus script, hist. Byz. 

2. Epist. LX, ap. Patrol. Vol. IV, p. 359, Migne. 

3 C. I. L. 9047 : « Q. Gargilio.. quod ejus virtute ac vigilan- 
tia Faraxen rebellis cum satellitibus suis fuerit captus et inter- 
fectus; ordo coloniae Auzienzis iusidiis Bavarum decepto pecunia 
publica fecit. » Vide etiam C. I. L. 9041 et Bull. Corresp. Afr. 
4882, p. 218 233, n° 223, 227. 

4. C.I. L. 2615 : « Bavaribus... Qninquegentaneis gentilibus 
Mauritaniae Caesariensis iteai gentibus Fraxinensibus, qui pro- 
vinciam Numidiam vastabant, caesis fugaiisque. » 

5. Fl. Vopiscus, Saturninus, c. ix, vol. II, p. 210, Peter. 

6. Sext. Aurel. Victor, De Caesaribus, xxxix. 

7. Paneg.Maximianoet Const, viii 6 : Tuferocissimos maurita- 
niae populos inaccessis montium jugis et naturali munitione 
fidentes expugnasti. 

tradit, postquam Donatistarum schisma causa fuit, 
cur Circumcelliones isti «justius ac verius Berberi 
quamhaereticidicendi 1 )) saevitia grassarentur. Simu] 
externae gentes bella instaurare coeperunt : quippe, 
Joviano imperante, Austuriani « pauHsper pacati in 
geminos turbines revoluti sunt 2 ». Dein, principatu 
Valentiniani, ingravescere malum: « jam inde ab 
exordio Valentiniani imperii exurebat, ut ait Ammia- 
nus 3 , barbarica rabies, per procursus audentiores et 
crebris caedibus et rapinis intenta»; dicas omnibus 
istis formidandos Firmi ac Gildonis motus provideri. 
Inde fit ut per illam perpetuam, quae pax romana 
appellata est, caedes caedibus, rapinae rapinis conti- 
nuataenondefuerint, atquejuxtahumaniorem Africam 
barbara semper Africa quaedam, saepenumero victa, 
sed implacabiliore in dies odio in victores accensa 
exstiterit. «Quum Firmi ac Gildonis bella legimus, 
dixit historicus quidam, miramur quod indigenas, 
post quatuor saecula per quae romana dominatio 
duraverit, admodum tales reperiamus quales ante 
dominationem 4 . » Minime profecto mireris si tecum 
reputes, asperos eosdem monticolas ad proprios 
Arabum, quibus ad imperium prolatandum ea religio 
praesto sit qua nulla facilius homines corripiat, mores 
se accommodare duodecimum abhinc saeculum nolle, 



1. Masqueray, Chron. d'Abou-Zakaria, Alger, 1878, p. lxiii: 
« plus berberes encore qu'hSreliques*. 

2. Amm. Marc., 1. XXVIII, vj, 4. 

3. Ibid., ix. 

4. Berbriigger, Les epoques militaires de la Grande Kabylie, 
p. 268. 

ita ut potentissimi MauretaniaeimperatoresNigritiam 
quidem deserlo a Mauretania separatam aliquanter 
sui juris fecerint 1 , Atlantis autem incolas suam in 
potestatem redigere minime valuerint 2 . Jure igitur 
ii populi, quemadmodum hodie a praesentibus colo- 
nis, ita quondam a romanis colonis et romanis militi- 
bus barbari ducebantur,quippe qui informi sermone 
uti, mores longe alios contumaciter retinere, semper in 
eo esse viderentur, ut rebellarent, aut raperent, tra- 
herent 3 . Itaque, etsi temere Car. Tissotneget, veteres 
non pepercerunt, eosdem populos barbaros appel- 
lare. 

Nempe, omissis Strabone 4 et Tacito 5 qui hoc 
verbo usisunt ad Africae barbaros nominandos, diver- 
sissimi per omnia saecula scriptores non aliter 
dicunt. ((Barbari » jam secundo saeculo apud Dionem 
Cassium Numidiac finitimi ; « barbari » tertio saeculo 
ii, qui cum Capelliani militibus pugnant, Mauri 6 ; 

1. Sexto decimo saeculo post Christum natum. ( El-Oufrani, 
Histoirede ladynastie saadienne du Ma roc, trad uct. Houdas, Paris, 
1889,p. 155. — Ahmed-Baba, Chron. ap. Barth, Reisen, IV, p. 669.) 

2. Cf. Car. de Foucauld, Reconnnaissaace au Maroc, p. 3i, 47, 
dl3, etc. : « Les Riata n'ont ni dieu ni sultan, ils ne connaissent 
que lapoudre^proverbe)... Les Za'ian, comme tous leurs voisins, 
sont libres... Inutile de dire que les Zenaga sont independants... » 

3. «La plupart des constructions paraissent avoir e"te fortifiees; 
les villas, les fermes, les maisons isolees avaient leurs nioyens 
de defense.» (E. Cat, Essai sur la province romaine de Maure- 
tanie Cesarienne, Paris, 1886, p. 259.) 

4. « Mons est, quern Graeci Atlanta nominant, Barbari Dyrim...» 
(Geogr., XVII, m, p. 701, Miiller.) 

5. Cf. Ann. LX, 9 : «Truci clamore aderant semisomnos in 
barbaros. » 

6. Vide supra. 

<(barbarus» apud Claudianum Gildo ille, mauri cujus- 
dam regis fdius legumque romanarum impatiens : 

Scilicet, ut domitis frueretur Barbarus Afris 
Muro sustinui Martem... 1 

«barbari» rebellantes ii viri qui Carthaginem diri- 

puerunt : 

...media Carthagine ductae 2 
Barbara Sidoniae subeunt connubia matres .. 

(( barbara » denique ea dicitur Nomadum multi- 
tudo, quae in deserti iinibus versabatur, omnesque 
eae gentes nunquam pacatae, semper errantes et 
vagae, quae a Nili ripis usque ad Atlantem late agros 
infestos habebant. Hoc enim nomine Procopius quum 
Nobatas 3 , Blemyasque 4 , ^Egypti finitimos adeo male 
quietos, turn tumultuosos Numidiae indigenas 5 afficere 
solet. Idem universos eosdem populos generatim 
appellaturus barbaros Mauris, Maurosbarbarisvariat 6 . 
Haud aliter inter latinos geographicos minores, hinc 
apud Isidorum Hispalensem « barbarorum varias natio- 
nes» in Cyrenaica quae ad meridiem vergit sitas 7 , 
illinc apud anonymum Ravennatemscriptorem « barba- 
romodoMauritaniamGaditanam^4&r/rfadici 8 »legitur. 

4. Be hello Gildonico, v. 84. 

2. Ibid. 

3. Be bello Persieo, XIX, p. 102, Dindorf : « Diocletianus... barba- 
ros islos perpulit, ut relictis antiquis sedibus novas ad Niluui 
fingerint. » 

4. Ibid., p. 103: «Blemyas ceterosque barbaros... » 

5. De bello Vandalico, II, xxi, p. 503, Dindorf: « Sergio cum 
Numidiae barbaris bellum injunxit...» 

(>. Ibid. 

1. Etymologiarum, 1. XIV, cap. v, 4, Migne. 
8. Anonymi Ravennatis Cosmographia, I, in et III, xi, p. 8, 
""G2, ed. Pinder et Parthey. 

3 

Neglectis vero incompositis istis duobus compila- 
tionibus, aliud jam scriptum multo dignius est in 
quod animum nostrum dirigamus, utpote quod multo 
majoris sit pretii. Ergo veniamus ad singularem earn, 
cui inscribitur «Expositio totius mundi et gentium », 
a Jac. Gothofredo Genevae anno 1628 prius, et inter 
graecos latinosque geographicos minores a doctis- 
simis viris Car. Miiller 1 et Al. Riese 2 poster ius edi- 
tam, graeci cujusdam anonymi operis ad verbum 
expressam latino sermone translationem. In hac 
enim optima, Constantio imperante anno circiter 
350 p. Ch. n. scripta 3 , atque fere ab istis ridi- 
culis, quibus alii hujuscemodi catalogi quasi sordere 
videntur, erroribus vacua imperii romani descri- 
ptione,reperiuntur duo loci qui sequuntur : « De inde 
invenies terram Mauri taniam. Homines barbarorum 
vitam et mores, tamenRomanis subditi... 4 » Et paulo 
infra: « De inde post Africae omnem regionem adjacet 
et deserta terra maxima in Austri partibus; ubi aiunt 
in minima parte ipsius deserti habitare barbarorum 
paucam gen tern quae sic vocaturMazicum et ^Ethio- 
pum 5 .» Ne quis jam asseveret comprehensivum barba- 
rorum nomen ad Africae gentes indicandas non a 
veteribus adhibitum fuisse ! 

At enim plerique inter hos scriptores, utpote 
quum graecorum morum, turn graeci sermonis parti- 

1. Geogr. Graec. Min., II, p. 513, 28. 

2. Geogr. hat. Min., Heilbr., 4878. 

3. G, f. Riese, op. cit., p. XXX. 

4. P. 122, ibid. 

5. P. 123, ibid. 

cipes, insitam prope consuetudinem, quae apud eos 
ad litterarum usum spectabat, in adhibendo barbaro 
nomine secuti sunt. Ne tamen oblisviscamur Ammia- 
num Marcellinum complures annos in Africa versa- 
tum esse, Paulum Orosium suas ibi Historias scrip- 
sisse, vergentem ibi aetatem egisse ; S. Cyprianum, 
S. Augustinum, Corippum denique ibi natos educa- 
tosque esse, ibi vixisse; nisi forte talium virorum 
testimonium impune rejiciatur ! 

Haud rarius equidem quam Procopius barbaro- 
rum nomen adhibet Ammianus. Quippe non solum 
Nomadas Austurianos Tripolitanae regioni conter- 
minos barbaros vocat 1 . Hoc enim maximo argu- 
mento est, ut idem indigenas a Firmo concitatos sic 
appellet, quum bellum narrat, in quo, ut videtur, pro 
parte sua versatus est : « Barbarorum viginti millia in 
ipsis locata sunt frontibus -... barbari sequentes per- 
tinaciter 3 ... Theodosius doctus barbaros occupassc 
jam tumulos 4 . . . barbarorum ululabiles fletus 5 , » rursus 
dicit horrendos istos ululatus significaturus, quos tarn 
saepe et nostri milites ad vesperam, proelio confecto, 
ab hestibus editos audivere. Et alias : « ferocien- 
tibus barbaris 6 , » loquens de Isaflensibus, id est, eis 
nunc Flissa 7 dictis Montis Ferrati incolis, quos, ut 



l.Amm. XXVIII, vi, ibid. : « Rursus globi supervenere barbari. » 
t. L. XXVII, § 30, ibid. 
3. § 37, ibid. 
A. § 47, ibid. 

5. % 12, ibid. 

6. §41, ibid. 

7. Berbriigger, op. laud., p. 218. 

quondam, ita etiamnunc semper victos, nunquam 
vere domitos reperimus. 

Et Orosius, cujus scripta, quod ad hoc pertinet, 
^Ethicus ad verbum refert ', turn Atlantis occiden- 
tal monticolas, turn Tripolitaniae finitimos pariter 
barbaros vocare solet : % Nilus... quern utique prope 
fontem barbari Dara nominant 2 ... Tripolitania pro- 
vincia habet a meridie barbaros Getulos, Nathabres 
et Garamantas 3 . . . » Nunc quid dicamus de sexagesima 
S. Cypriani Epistola, Ad episcopos Numidas, de 
redemptione fratrum ex captivitate barbarorum \ 
ubi nullum fere nomen praeter barbarorum nomen 
scripsit: « ut de barbarorum manibus exuatur... si 
apud barbaros teneretur ipse captivus... vincula bar- 
barorum... » Porro recordemur doctissimum episco- 
pum in Africa natum, Carthagine 5 educatum, vere 
dignum qui Africanus dicatur, eodem fere tempore, 
quo Capelliani milites cum barbaris proelia quotidie 
inirent, hanc epistolarn scripsisse. 

Rursus africanus scriptor, Corippus, occurrit, 
qui clarissima Johannis Troglitae, Justiniani legati, 
in epico carmine cui Johannis inscribitur, faci- 
nora cecinit 6 . Loquitur et ipse de rebellantibus 

1. Cosmogr. ap. Geogr. Lat. Min., p. 98, 100, Riese. 

2. Hist., I, ii, p. 681, Migne. 

3. P. 604, ibid. 

A. Epist. Patrol. Lat., vol. IV, p. 359, Migne. 

5. Cf. Epist. XXXVI, p. 326, ibid. « Ubi enim mihi aut melius 
possit esse aut laetius, quam illic, ubi me Deus et credere voluit 
et crescere? » 

6. Cf. Flav. Cresc. Corippi Johannidos seu De bellis libycis, libr. 
septem, ed. Mazzucchelli, Mediolani, 1820, fol. 

« barbaris » et excultiorem linguam desiderat :> 

« Barbara corda tument *... 

« Barbara turba coit ... 2 

« Nam fera barbaricae latrant sua nomina linguae 3 . » 

Sed nunc veniamus ad praestantissimum inter 
africanos viros, id est, S. Augustinum. Nonne,. 
eisdem ferme verbis usus, dixit : « In Africa bar- 
baras gentes in una lingua plurimas novimus 4 . » 
Nonne ad Bonifacium Africae comitem epistolam 
quae sequitur 5 scripsit, unde liquere libenter dixeri- 
mus quantopere indigenae sese illis temporibus in 
libertatem vindicassent : « Quid autem dicam de vas- 
tatione Africae, quam faciunt Afri barbari, resistente 
nullo, dum tu talibus tuis necessitatibus occuparis? 
Quis autem crederet, quis timeret, Bonifacio Africae 
comite in Africa constitu to... nunc tantum fuisse bar- 
baros ausuros, tantum progressuros, tanta vastaturos, 
tanta rapturos, tanta loca deserta facturos? Qui non 
dicebanl, quandocumque tu comitrvam sumeres potes- 
tatem, Afros barbaros non solum domitos, sed etiam 
tributarios futuros Romanae rei publicae?... » Si ad 
longe alia respexerimus, dignior etiam epistola quae- 
dam aliaerit, in quam mentem nostram convertamus. 
Scripsit christianus vir, Publicola nomine, qui, reli- 
gione impulsus, variarum ad episcopum eumdem 

i . Ibid., I, v. 500. 

2. Ibid., V, 194. 

3. Ibid. 

4. De civitate Dei, XVI. 

5. Augustini Episcopi Epistola CXX, p. 995, Migne. 

quaestionum disceptationem defert * : « In Arzugibus, 
ut audivi, solent jurare barbari, jurantes per daemo- 
nios suos, qui ad deducendas bastagas pacti fuerint, 
vel aliqui ad servandas fruges ipsas... Mihi autem 
disceptatio in corde nata est, si ille possessor, qui 
susceperit barbarum, non coinquinatur vel ipse, vel 
ilia quae custodit, vel ille qui deducitur deductore 
barbaro... Quod perturbat me, ne polluat ilium qui 
suscipit barbari juramentum, vel ilia quae custodit 
barbarus... /> — Nova inde africanae consuetudinis 
specie nobis detecta, videmus quonam vitae com- 
mercio, armis quiescentibus, Romani cum barbaris 
Afris conjungerentur, dum indigenae bastagas aut 
viatores deducerent, ac fruges adversus alios bar- 
baros servarent ac protegerent. Respondebat autem 
S. Augustinus ad Publicolam omni metu levandum : 
«... Neque enim tantummodo limiti sed universis pro- 
vinces pax conciliatur juratione barbarica 2 . » Prae- 
terea Publicolae illud : « si Christianus videat se a 
barbarico vel Romano velle interlici, debet eos ipse 
Christianus interficere 3 » nonne manifestum facit 
quinto saeculo, id est ante Vandalorum adventum, 
romanam et romanis moribus assuefactam populi 
partem a barbara sejungi solere? 

Quare, rejecta Caroli Tissot opiniohe, constat 
barbaros in Africa, Romanis dominantibus, versatos 
esse. Dixit enim egregius quidam scriptor unam- 

1. Epist. XLVI, p. 482, Migne. 

2. Epist. XLVIf, p. 185. 

3. Epist. XLVI, p. 183. 

quamque imperii romani provinciam proprios suos 
barbaros quasi ante portas habuisse 1 . Immerito certe 
Africae provinciasexceperisacsecreveris. Quinetiam 
hae provinciae barbaros interiores continebant, vide- 
licet monticolas istos, ad versus quos Romani satis 
habebant si militaribus praesidiis quasi succincti pro- 
tegerentur. Profecto nihil magis in votisRomanorum 
erat quam tales barbaros tranquillos ita retinere, 
talibus barbaris vectigal imponere 2 . Male, hercle, 
imponere dicitur. Cuiquam enimhujusapud S. Augus- 
tinum loci recordanti (« non solum domitos, sed 
etiam tributarios futuros ») suspicari licet longe 
abfuisse, ut vectigalia semper pensitarentur. 

Contra nomen Berber utpote indigenas signifi- 
caturum nusquam reperias. Cujus nemo inter afri- 
canos scriptores mentionem facit. Quin etiam qui 
rem perspicere velit, necesse sit unius ex eis, Corippi, 
quern modo diximus, operi non leviter insistat. 
Carminum quidem hie non callet artem ; nihilominus 
grates ei persolvere nos aequum est, quod tanta cura 
ad indicandas tribus vere africanam nominum speciem 

1. « ChaqueprovincederEmpireavait sabarbarie particuliere. » 
(Amedee Thierry, Tableau de V Empire romain, Paris, 1862, p. 362.) 

2 Ch. deYigncv&l, Ruines romaines del A Igerie, Paris, 1868, p. 3: 
« Toutc unc partie de cette region, qui forme aujourd'hui le cercle 
de Fort-National, etait coinpletement en dehors de Taction ro- 
maine. » — Boissiere, UAlgerie romaine, Paris, 4883, II, p. 630 : 
« II est certain que dans quelques contrees particulierement 
rebelles, la soumission n'avait jamais du 6tre que purement 
nominale... » — E. Cat, La Mauretaniw Cesarienne, p 272 : « Cest 
a grand'peine que les Romains, comme plus tard les Arabes, 
imposerent une apparence de domination aux farouches monta- 
gnards. » 

ac figuram servaverit : quorum centum circiter et 
quinquaginta ab eo tradita habemus. Ecquis autem 
non miretur quod vir ille, in Africa natus educatusque, 
in opere quod uno vix saeculo prius condidit quam 
Arabes Africam invaserint, ne semel quidem riomen 
Berber aut quod vis simile inter tot alia quae barbarac 
linguae sine dubio sunt, retulerit? 

Ad summam, eundum est in sententiam tot 
doctor um hominum 4 , qui curam in hujuscemodi 
studia impendunt, scilicet minime constare Berber 
nomen a veteribus cognitum fuisse, minime constare 
idem nomen proprii indigenarum sermonis fuisse. 
Utvidetur, nihil aliud est quam contumeliosaquaedam 
appellalio, qua Arabes indigenas fastidiose acsuperbe 
affecerunt. Ceterum non est quaerendum, utrum 
Arabes ipsi idem nomen, latina lingua ut vero fonte 
quasi detortum, corruperint, an, postquam ad nomi- 
nandam hanc atque illam tribum adhibitum repe- 
rissent, immerito ad ceteras tribus extenderint 2 . 
Patet, genus hoc non proprio nomine suo a nobis 
vulgo appellari. 

Neque raro idem accidit. Quoties enim populum 
sub nomine quod dant linitimi novimus! Cui verum 
ac justum. per quod ipse semet nominat, nomen, 



1. De Slanc, ap. Ibn-Khald., vol. IV. Append., p. 493. — 
Ilanoteau et Letourneux, La Kabylie, p. 304 : « Un sobriquet 
dedaigneux employe d'abord par les Grecs et plus tard par les 
Homains. * — Masqueray, Formation des cites, p. I : « Ge nom 
etait inconnu dans l'antiquite grecque et romaine. » — Meltzer, 
Geschichte der Karthager, I, p. 51, etc., etc. 

2. Quod judicat de Foucauld {Reconnaissance an Maroc, p. 10). 

postquam noverimus, restituere quum cupimus, non 
jam tempus est. Argumento sunt eae tribus quae in 
medio deserti versantur. Quas per Arabes a nobis 
cognitas, nomine Touareg, quod repudiant, afficere 
consuevimus ; quae contra dicere solent * : « nos 
sumus Imohagh. » Item peregrinatores ad nuncu- 
pandum quemdam populum nomina Foulldn, Fel- 
lata, Fellani vel Foulah tradunt, prout Arabes, aut 
illos /Ethiopas Kanori, aut illos Haoussa, aut illos- 
Manding dictos adiverint : contra homines nostri 
Peulh aut Poul, si singularem numerum, Foulbe, si 
pluralem adhibeas, verum nomen habent 2 . Mutatis 
autem mutandis, de nostris Berberis fabula nar- 
ratur. Permanebit ideo nomen, quamvis nullo alio 
jure fiat, nisi quod usque ad nostram aetatem 
permanserit. Attamen ne minimi quidem a doctis- 
simis viris habebitur, cognoscendi cupidis unde 
hoc antiquitus in Africa versatum hominum genus 
exstiterit. 

1. Duveyrier, Les Toudreg du Nord, p. 317. — Id., Barth, I, 
p. 247 : « Tuareg als ganz allein von den Arabern gebraucht. » — 
Id., Bissuel, Les Toudreg de I'Ouest, p. 36 : « On nous appelle 
Touareg, mais ce n'est pas notre nom. » 

2. Barth, Sam?nlung und Bearbeitung central-afrikanischer 
Vokabularien, p. CXI. — Id., Faidherbe, Notice ethnogr. ap. 
Ancelle. Les explorations du Senegal, Paris, 4886, p. XXXIII. 

PARS ALTERA 
CAPUT I 



Multo magis refert quod nomen sibi homines 
Berberi dicti re vera sumant nuncconsiderare. Scilicet 
hinc qui vulgo Toudreg septentrionales appellantur 
semet ipsos Imdcharh \ aut, mutatis dialectis, 
Imdhagh vocant 2 . lllinc interrogantibus qui sint 
ipsi : <( Nos sumus Imohar, lingua nostra est Tamd- 
haq », dicunt hi inter Toudreg eosdem qui ad 
occasum versantur 3 . 

Contra qui Aouelimiden dicti in regione Adrar 
habitant : « Nostra lingua est Tamachert \» Rursus 
qui in regione Air : « Nos sumus Imdjirhen 5 . » Jam 

1. Quod verbum singulari numero Amocharh dicitur; femininus 
verbi numerus, qui est Tamachir't, ad linguam indicandam 
adhibetur. 

2. Barth, Reisen, I, p. 247. — Duveyrier, ibid. — E. von Bary, 
Berl. Zeitschr. f. Erdk., 1877, p. 190. 

3. Bissuel, Les Toudreg de VOuest, p. 36. 

4. Bissuel, ibid. 

5. Duveyrier, p. 317, ibid. 

promiscue Mauri occidentals, et qui littus mon- 
tuosum 4 , et qui Atlantem montem, et qui partem 
deserto contiguam incolunt : « Nos sumus Imaziren, 
Imazighen 2 . » Et iEmilius Masqueray : « Berberi 
qui in aurasiana regione versantur semet Mdzerh 
(aut mazir), feminine Temdzirha, vocant 3 . » Idem 
alias 4 : Dialectus virorum Beni-Mloul, Beni-bou- 
Sliman, Oulad-Daoud, Oulad Abdi dictorum est 
tmazirt vel tmazira. Homo quidam coram me 
alteri dicebat : « Oiitela'i tmazira. (Loquere tmazirt.) 
Ethnographicum vocabulum, unde illud nomen 
tmazirt originem duxit, est Amzig, Amzir. » 

Etenim manifestum est omnia haec vocabula 
nihil aliud esse quam idem verbum dissimiliter 
enuntiatum. Ergo caveamus ne sonus ch in vocabulo 
Imocharh, neve desinentes litterae r 9 rh, g, gh in 
errorem nos rapiant. « Difficile intelligere, inquit 5 
Hanoteau, quam expedite quislibet sonus in lingua 
berberica in alterius locum succedere valeat. » Vide- 
rat antea Barth in berbericis nominibus aeque sonum 
zein pro chin adhiberi. Ita quodcumque dicatur, 
Ikazkezan aut Ikachkechan, Agadez mtEgedech, 



1. Recentius nomen : Rff. 

2. De Foucauld, Reconn. au Maroc, p. 10 : « Les expressions de 
Qebail, Chellaha, Haratin, Beraber sont autant de mots employes 
par les Arabes pour designer une race unique dont le nom national, 
le seul que se donnent ses membres, est celui d'Amazir (fe'minin 
Tamazirt, pluriel Imaziren). » — Id. Lenz, Timbuktu, I, p. 358. 

3. Voyage dans I'Aourds, Bull. Soc. Geogr., 1876, II, p. 54, et 
Revue Africaine, 1877, p. 97. 

4. Le Djebel Chechar, p. 260. 

5. Hanoteau, Essai de gramm. Kabyle, in prooemio. 

recte dicitur l . Item in (Jialecto Zenaga dicto signum 
ch saepe in locum litterarum stridularum succedere 
apud Faidherbe legitur 2 . Haud aliter Masqueray de 
dialectis aurasianae regionis : « Tamachek, dialectus 
virorum Toudreg du Nord dictorum, durior est 
quam Zenatia, dialectus in monte Chechar. Sonus 
g in Tamachek facile in locum soni j in Zenatia 
succedit; sonus k fit g, sonus kch fit tch, Accidere 
potest ut ch fiat z 3 ... Littera r apud Berberos pecu- 
liarem sonum habet, qui facile in gh mutatur 4 . » 

Inde constat, verum populorum Berberorum dic- 
torum nomen, et, ut ait Barth, « a quo vel remotis- 
simi tanquam peculiare gentis nomen habeant liben- 
tissime appellantur 5 », Mazigh esse aut Mazirh 
(pluraliter Imazirheri). Porro docti, qui tantopere 
inter se de nomine Berber dissentiunt, uno omnes 
oredenominis Ma zigh antiquitate consentiunt. Cujus 
enim datur quasi vestigiis instare, etiamsi extrema 
vetustissimarum historiarum repetantur. Retulimus 
supra Leontem Africanum viros Amazig quinto 
decimo saeculo nominatim proferre. Et Ibn-Khal- 
doun fabularem berberici generis avum inducturus 
Mazigh appellat 8 . Byzantini quoque scriptores, 
ineunte medio aevo, Mazicesnovere. Corippus sexto 

1. Barth, Reisen, I, p. 247. 

2. Faidherbe, Le Zenaga des tribus senegalaises, p. 27 : « la 
chuintanterernplace souventla sifflante du Kabyle et du Touareg. » 

3*. Le Djebel Chechar, p. 270. 

4. Bull. Soc.Geogr., 4876, II, p. 54. 

5. Barth, Reisen, I, p. 2i3 : « Wiirden sich Alle gem ge fallen 
lassen.» 

6. Hut. des Berb., I, p. 184. 

saeculo Mazacum aut Maxacum inter indigenas a 
Johanne Troglita victos mentionem facit 1 . ApudiEthi- 
cum legimus « gentes mazices multas 2 ». Veniamus 
autem ad miram quamdam patriarchi illius Nestorii 
epistolam , qui, quod cum haereticis sentiret, ab 
episcopis Ephesum ad concilium coactis anno 431 
damnatus et a Theodosio in oasim (Khargeh ut vide- 
tur 3 ) relegatus est. Quae quidem ad praesidem The- 
baidos missa epistola, ab Euagrio sexto saeculo, 
quarto decimo a Nicephoro Callisto perscripta, fert 
Mazices banc oasim quinto saeculo ingressos fuisse*. 
Rursus Philostorgius, qui eisdem ferme temporibus 
scribebat : « Mazices praetereaet Ausoriani, qui inter 
Africam et Libyam sedes habent, Libyam devasta- 
runt 5 . » Simile nomen Claudianus usurpat 6 : 

... Repetunt deserta fugaces 
Autololes, pavidus projectat missile Mazax. 

Altius nobis memoriam repetentibus idem nomen 
assidue occurrit. Occurrunt enim Mazices aut Masices 
quarto saeculo in « Expositione totius mundi 7 », in 
Inscriptionibus latinis Africae 8 , quin etiam multis 

1. Johannidis, I, 549, IV, 724. — Vide notam Mazucchelli, p. 56. 

2. Cosmographie, p. 88, Riese. 

3. Cf. Rrugsch, Bull, de I'Institut egyptien, 4874-75, p. 93. 

4. Cf. Eiiagr. Scholast., Hist. Eccl. y I, 7, p. 2440, Migne, atque 
Niceph. CallisL, Eccl. Hist., XIV, 36, p. 4480, Migne : « Nos vero 
a barbaris dimissi sumus... quum Mazices post ipsos earn proti- 
nus occupaturi essent... » 

5. Hist EccL, XII, 8, p. 603, Migne. 

6. De laudib. Stilich., I, v. 356. 
T. Cf., p. 123, Riese. 

8. C. 1. L. t vol. VIII, 2786 : « Mazices regionis Montensis, » etc. 

Ammiani locis 1 ; Mazaces apud Suetonium 2 , Luca- 
num 3 ; Masikes, Mazikes apud Ptolemaeum in utra- 
que Mauretania 4 ; Mazyes Hecataeo auctore apud 
Stephanum Byzantinura 5 ; Maxyes apud Herodotum 6 . 
Jam Iarbas, africanus ille rex, quo non obstante, si 
credere dignum est, Carthago condita est, Maxita- 
norum apud Justinum 7 , Mazicum apud Eustathem*. 
rex apparet. Quid dicamus tandem de multis eis 
Masik, Masts, Masir, Masi, Masak, Maksou, quos 
funebrium illarum inscriptionum libycis litteris inei- 
sarum eruditissima ac diligentissima tradit lectio 9 . 
Inde inteiligitur nomen Mazigh, quemadmodum in 
variam cuj usque dialecti pronuntiationem nostris 
temporibus mutatur, ita per omnia ordine saecula 
sive graecae sive latinae antiquitatis variatum fuisse. 



1. Amm. Marc, XXIX, v: « Mazices, licet bellicosum genus et 
durum... », etc. 

2. Suet., Nero, XXX. 

3. Phonal., IV, 681. 

4. Geogr., IV, i, p. 251, et IV, ii, p. 256, Wilberg. 

5. Steph. Byz. 

6. Hist., IV, 491. 

7. Epit. Hist. Philippic, XVIII, vi : « Rex Maxitanorum 
Hiarbas. » 

8. Eustath, Comment, in Dion. Perieg. ap. Geogr. Graec. 
Min. ,11, p. 251, Miiller. 

9. Cf. Halevy, Etudes berberes, Jour a. Asiat., 1874, I, p. 75, 
118, 151, 154, 158, 161, 179. — Faidherbe, Collection des Inscr. 
numidiqueSy p. 14, etc. 

CAPUT II 



Quiri etiam rei demonstrandae initium jam altius 
petendifacultas nobis datur. Nempe cuiquam evolven- 
disAfricaeannalibuscuramimpenderecupienti^gypti 
monumenta quasi fontem praebent, wide multa nee 
minimi pretii haurire jam valeat. Nihil melius, nihil 
expressius, nihil cerlius res praeteritas nos docet, 
quam eae aut inscriptiones aut tabulae pictae,,quibus 
nonnulla templa et sepulcra ornantur. Atqui non satis 
fuit ^Egypti incolis privatas res suas nobis exponere 
et narrare. Qui quum sine ulla fere intermissione 
cum aliis populis congrederentur, non potuerunt, 
dum propriam suam historiam scriberent, multa et 
maximi pretii de his populis non tradidisse. Jam a 
rege Seti Primo, deinde regnantibus Meremptah et 
Ramses Tertio, id est jam a quarto vel a tertio 
decimo a. Ch. n. saeculo, aegyptiaca scripta incur- 
sionesabhominibus TehennuidiCi&s narrant 1 . Nomen 

1. Sive Tahonou (cf. Maspero, Hist, ancienne). 

hoc Tehennu videtur collectivum quasi nomen 
fuisse, utpote quod populos ab occasu sitos signi- 
ficant 1 . Atqui inter eos populos qui ad invadendam. 
^gyptum societatem fecerant, nomina Tamhu* et 
Mas^ua's 3 deprehenduntur. Nomenne Tamhu, per 
quod communis plurium nationum societas potius 
quam singularis quidam populus 4 significatur, a 
nomine Tamahaq parum differt? Non defuere 
quidem qui ita censerent 5 ; nos autem neque affir- 
mare neque negare audebimus. Verum difficile 
est, eumdem non significari populum 6 a vocabulo 
Maxyes apud Herodotum atque a nomine Mas'ua's 
(ita enim appellatur libyca tribus inter viros Tarnhu 
societate conjunctos 7 , quam inter omnes exstitisse 
validissimam libenter credas, dummodo memi- 



1. Brugsch, Geographie des alten Aegijptens nach den altdgypti- 
schen Denkmdlern, II, p. 78. — De Rouge, Mem. stir les attaques 
dirigees contre l'Egypte, etc., Revue archeol., 1867, II. p. 82 : 
« Terme generique pour tous les voisins de l'Egypte du cdte de 
l'ouest.» Contra Chabas : « Peuple Tahen ou au teint clair.» (Etudes 
sur Vantiquite historique d'apres les sources egyptiennes, p. 177.) 

2. Sive Timihou. (Vide Maspero, p. 256.) 

3. Littera s', apud /Egyptos habet sonum quern ch apud Gallos : 
jtaque Mas'uas 4 gallice scribendum Machouach. (Vide de Rouge, 
ibid., p. 87.) — Scribit Brugsch Maschawasch , Chabas Ma- 
shouasha. 

4. De Rouge, p. 83 : « L'ensemble des nations qui envahirent 
l'Egypte. » 

5. Faidherbe, Rev. Afr., 1874, p. 35. — Tissot, Geogr. corn- 
par ee, I, p. 387. 

6. Brugsch, p. 81 : « Ohne Bedenken mit den Maschawasch 
verbinden ». — De Rouge, p. 84 : « C'est avec toute raison que 
M. Brugsch a reconnu ici les Maxues d'Herodote. » 

7. Vide Brugsch, p. 80 : « Eine zum Lande der Tm'h'u geho- 
rige Unterabtheilunff. » 

neris ipsam uno proelio cum Ramses III com- 
misso plus quam mille et ducentos viros caesos 
deperdidisse 1 ). 

Praeterea aliud manifestum facit quantum duo 
haec nomina inter se congruant. Ait enim Herodotus 
Maxyes capillos quidem sibi dextera capitis parte 
torquere, laevatondere : corpus autem colore tinctum 
habere 2 . Atqui virorum Tamha etMas'uas' imagines 
vivide expressas habemus. Inter alios homines, quo- 
rum imago in muro Ammonis templi haud procul a 
Thebis siti redditur, captivos videas libycos ante 
Ammonem deamque Mut a rege Ramses III cum 
vinculis attractos. Omnes unam et eamdem vestium 
speciem praebent : quippe super caput duas plumas, 
auribus fibulam, atque una ex ^apitis parte longos 
gerunt et tortos crines, cincinnum referentes ut prae 
aure in collum demittatur, et per curvaturam suam 
depressum quorumdam arietum cornu reddat 3 . Atqui 
inter omnes populos, quorum similis imago in veteris 
^gypti monumentis iriclusa est, tantummodo illi 
hac ratione capillos compositos, tantummodo illi cor- 
pora sua inscripta habent 4 . Ergo constare videtur 
homines Mas'uas' et Maxyes unum et eumdem fuisse 
populum. 

Immo amplius adjiciemus neque contendere 
verebimur Mas'uas' et Maxyes nihil aliud quam 

d. De Rouge, p. 83. 

2. Herod., IV, cap. 491. 

3. De Rouge, p. 82 : « imitant la cornc basse de certains 
beliers. » — Rrugsch, p. 78. 

4. Rrugsch, p. 81. 

4 

Mazirh, Berberosesse. Supra quidem diximus quam 
facile hie atque ille inter nonnullos berbericae linguae 
sonos in locum alterius succedere soleant; inde fieri 
potest ut quemadmodum Amocharh, ita Mas'uas' 
varia nominis Mazirh lectio sit. Ut ut sit res, homi- 
numlfas^as'nomennescio quam berberi cam speciem 
praebet, quemadmodum hujus Mas^as'ar, qui ipso- 
rum rex erat 1 . Hie earn partem « Mas » cernere 
nemo recuset, qua tot berbera nomina initium 
ducunt 2 . Sed alia praesto sunt quibus res evidentior 
sit. Etenim nos docet Faidherbe viros Zenana dictos, 
antiquissimae tribus superstites 3 , Libyum consue- 
tudinem retinere sibique capillos torquere etiamnunc 
solere. <c Homines Zemmour, Atlantis incolae, 
inquit Car. de Foucauld, longos capillos super aurem 
servant; utrinque Zemmour, una ex parte alii Zaian 
dicti capillos ita componunt .. His juvenes qui cultum 
exquisitiorem affectant maximam dant curam. Capil- 
los ita compositos depectere, perungere, deinde 
torquendo in eaten ulam convertere solent. » Et 
Berberi nomades, quos Arabes nomine Toudreg 

4. De Roug£, p. 84. — Chabas, Etudes, p. 230. 

2. Faidherbe, Collection des inscr., p. 27 : « Le mas initial da 
mot mazight, cetui des Maschouasch et des noms des rois Numides. » 
— Masqueraj, Rev. Afi\, 1878, p. 278 : « Mas, Miss en berbere, 
signifie fils de. Massiva est le fils de Siva, Missibca est le fils 
d'Ibca. » — lnscriptiones principibus duodecimae regiac domus 
regnantibus incisae hominum Maziou vel Mazaiou juxta homines 
Mas^uas c mercede arcessitos mention em faciunt. (Vid. Brugsch, 
Geogr.s vol. Ill, p. 77. — Maspero, Hist, anc, p. 358-9.) 

3. Zanaga, ab Arabibus Sanhadja dicti, per medium aevum 
omnem quae ad occasum vergit deserti partem obtinebant. (Cf. 
Ibn-Khald.) 

afficiunt, capillos sibi laeva quidem capitis parte ton- 
dere, media autem et dextera super aurem quasi 
jubam servare feruntur l . 

Et chronica, cui nomenAbou-Zakariaeinscribitur, 
a doctissimo viro /Emilio Masqueray reperta ac prius 
edita nonnulla continet quae in eumdem usum 
cadunt 1 ': « Fertur Aichae adolescentemvidenti cujus 
torti erant capilli, et cujusnam tribus adolescens 
esset interroganti responsum fuisse eumdem Berbe- 
rum esse. » Et alias 3 : « Interea Felah, Abd-el-Uahabi 
filius, periculiinscius, sorori capillos suos torquendos 
tradebat... » Quod ita noster /Em. Masqueray anno- 
tat : « Berberi capillos sibi torquere solebant. Quum 
islamica religio antiquos mores impios faceret, dic- 
potest impiumab initio fuisse tor tos capillos gestare... 
Verumtamen ita valent ac vigent genti cuidam insiti 
mores, ut minime miremur videntes filium berberici 
principis eadem ratione, qua Graeci ante pugnam, 
curam capillis adhibentem. » 

Praeterea qui Toudreg septentrionales appel- 
lantur corpora notispersignandi consuetudinem etiam- 
nunc retinent : sibi manus, brachia, vultum denique 
caeruleo colore in pulverem resoluto tingunt ; feminae 
autem ad colorandum vultum ochra pro caeruleo 
utuntur 4 . Qui hodie et fibulae, quemadmodum quon- 
dam viri MasHias', non ignari sunt; pueri enim et 

1. E. von Bary, Reisebriefe aus Nord-Afrika, Berl. Zeitsck. 
Evdk., 1877, p. 180. 

2. Ckron. d'Abou-Zakaria, p. 18. 

3. Ibid., p. 71. 

4. Duveyrier, Les Toudreg du Nord, p. 432. 

adolescentes annulum uni auri defixum, nunc ex 
metallo, nunc ex cornu, gerere feruntur ', eamdem- 
que apud viros Touareg qui ad occasum versan- 
tur 2 , unicam fibulam, sedargenteam, reperias 3 . Refe- 
ramus tandem verba illius Barth, qui, postquam 
diversas hominum Touareg sedes videndas visendas- 
que curavit, sive a septentrionali versus, sive inre- 
gione Air, sive qui Touareg Aouelimiden adflumen 
Nigrindicuntur, justissimuscerteharum rerum aesti- 
mator dici potest : « Non dubito quin homines Imd- 
charh quartum genus praebeant, quod in aegyptiis 
fictis imaginibus exstat colore maxime diluto, dex- 
tera capitis parte tortos capillos, inauresque gerens.» 
Tot tantisque argumentis ad adjuvandum propositum 
nostrum allatis, nemo adhuc sub judice litem esse 
contendat. 

1. Duv., ibid. 

2. Qui regionem Adrar Ahenet dictam incolunt. 

3. Bissuel, Les Touareg de l Quest, p. 89. 

CAPUT III 



Quare viros quidem Imdzirhen sive Berberos 
jam a quarto decimo a. Ch. n. saeculo per Africam 
quae occidentali .Egypto adjacet fuisse credenduin 
est. Longe vero abest ut cetera perspicere nobis detur. 
Iidemne homines omni tempore in Africa vitam 
egerunt 1 ? Unde originem duxerint plane obscurum 
manet. Nulla enim ad rem illustrandam fama 
invenitur. Arabes enim, quum nesciant quis in 
Africa rerum status fuerit prius quam invaderent, 
quomodo unde Berberi oriundi sint novisse potue- 
runt? Itaque satis convenit omnia quae Arabes de 
anteislamiticis migrationibus memoriae prodiderunt 
ne minimi quidem pretii habenda esse 2 . Neque 

• 1. Barth, Reisen, V, p. 587. 

2. Cf. de Slane, ap. Ibn-Khald., vol. IV, Append : « jusqu'au 
milieu du n e siecle de l'hegire, une foule de contradictions et de 
lacunes. » —Id. Renan, Histoire des langues semitiques, 1, p. 82. — 
R. Hartmann, Die Nigritier, p. 3. 

vero quisquam istis berberis medii aevi hominibus 
asscntitur, qui unde originem traxerint ostendere 
tentaverunt. Omnes quidem eodem incubuerunt, 
scilicet ut praeclarissimum sibi ac nobilissimum 
genus, id est ipsius Prophetae, saltern arabicum 
genus vindicarent. Quae quam praeposterae, quam 
absurdae sint opiniones egregius Ibn-Khaldoun pla- 
num fecit 1 . 

At eninl gentis lingua quod sit genus monere vale- 
bit? Immo vero quam plurimum habet dubitationis. 
Quam hinc Henricus Earth 9 , Judas 3 , Waitz, Fre- 
dericus Midler 4 censent quemdam antiquae semiticae 
stirpis quasi ramum esse; illinc Movers*, Renan 6 , 
Faidherbe 1 ', de Rochemonteix* , Rob. Hartmann 9 , 
Rinn 10 negant, re diligenter exacta, quamdam ex gente 
semitica familiam esse; quare linguam berbericam 
propriam propriae gentis linguam, homines autem 
Aborigenes ducunt. Illinc nonnulli quidem con- 
tendunt, quemadmodum soror sorori, ita berbericam 



4. Histoire des Berb., I, p. 170-85. 

2. Reisen, I, p. 244. 

3. De Vecriture et de la tongue berbere, Par., 1863, p. 3 : « La 
grande majorite des racines emanent de la souche s£mjtique. » 

f>. Die Phonizier, Berl., 1850, II, p. 423 : « ein Urvolk... eine 
Ursprache ». 

6. Hist, des tongues sent., I, p. 81 ; Revue des Deux-Mondes, 1873, 
sept. : « une langue a part, parfaitement distincte des langues 
semitiques ». 

7. Collect, des Inscr., p. 41. 

8. Essai sur les rapports grammat. qui existent entre VEgyptien 
et le Berbere, p. 98. 

9. Die Nigritier, I, p. S2. 

10. Essai deludes linguist, ap. Rev. Afr., 1881. p. 161 etseq. 

linguamaegyptiae linguae cohaerere. Alii veropraecise 
negant. « Utramque linguam alterius affinem esse 
omnino compertuin habeo » inquit Rob. Hartmann ! . 
Respondet Brugscfy : « ^Egyptorum lingua minime 
ceteris linguis cohaeret * . » . Et noster Faidherbe : 
« Minime confitemur /Egypti incolas ex libyco genere 
fuisse 3 . » 

Ceterum res inde non solvitur, sed alio derivator, 
quum non minus de ^Egypti incolarum quam de Ber- 
berorum origine dissentiatur. Hinc enim qui res 
aegyptias pertractandas curant, ut Brugsch*, Ebers*, 
de Rouge*, Maspero 1 et alii, asseverant aegyptiam 
gentem ab Asia, non ab Africa, originem traxisse. 
Illinc eamdem gentem « artissima cognatione Afros 
attingere » respondent alii, anthropologi dicti, ut 
Pruner-bei/\ Rob. Hartmann 9 , Topinard 10 . Tan- 
tum abest ut in confertissimam istam diversarum 
opinionum turbam nos immittere velimus, ut 
doctissimis viris Hanoteau et Letourneux ultro 
assentiamur, parcius, circumspectius, sapientius 

1. Zeitsch. fur Ethnologic, i890, p. 64. — Id. Pruner-bey, Mem. 
Soc. Anthr., 1861, 1, p. 399-432. — Id. de Kochemonteix, op. laud., 
p. 10. 

2. Hist. d'Egypte, Leipz., (859, p. 1. 

3. Bull. Soc. Climatol. Alger., 1869, p. 7. 

4. Hist . d'Eg., p. 2. 

5. Aegypten und die Biicher Moses, Leipzig, 1875, p. 53. 

6 hecherches sur les monum qu'on pent attribuer aux six pre- 
mieres dynasties de Manet hon, Par., 1866, in 4, p. 3. 

7. Hist, oncienne des peoples de t Orient. 

8. Op. laud., p. 411. 

9. Die Nigritier,^. 190 : « echte Afrikaner ». 

10. L Anthropologic p. 500. 

dicentibus ! : « Nemo adhuc ostendere valet qaanam 
a lingua Berberorumsermotrahatur. »Quare constare 
id unum hactenus videtur, jam a perantiquis tempo- 
ribus genus berbericum in Africa versatum esse. 

Num vero genus ipsum jure dicitur? Multi quidem 
scriptores peculiaris cujusdam generis, berberici dicti, 
mentionemjure se facere arbitrantur, quippe qui lin- 
guam quamdam ut unam et perantiquam habeant. 
Certe neminem dubitare aequum est, quin per egre- 
gios viros Barth, Hanoteau, Faidherbe, Duveyrier 
aliosque compertum sit, fere universas turn a Nilo 
usque ad Mare Exterum, turn a Mediterraneo Mari 
usque ad flumen Nigrin, Africae tribus quae arabica 
lingua nonutuntur, unius linguae dialectis uti 2 . Prae- 
terea nos non fugit nonnullas inscriptiones libycis lit- 
teris incisas in Numidia, in Mauritaniae provincia hodie 
Sowsdicta, ininsulisdeniqueFortunatisinventas, post- 
quam per tot annos nemo legere potuerit, perlectas tan- 
dem et linguae berbericaeillius quasi juris et arbitriifac- 
tas esse. (Eaedem enim prope litterae in scriptisrecen- 
tiorum Toudreg repertae sunt 3 .) Ergo si quis etiam 

1 . « Le rattachement de la langue berbere n'est pas fait encore. » 
(La Kabylie, p. 301.) — Id. Faidherbe in Collect, deslnscr. numi- 
diques, p. 6 : « la question est loin d'etre re*solue ». 

2. Vide Newman ap. Barth, V, 598, sq. — Hanoteau, Essai de 
gramm. de la langue tamachek. — Faidherbe, Le Zenaga des tribus 
sentgalaises. — Duveyrier, Les Toudreg, p. 256 sq. — Masqueray, 
Comparaison d'un vocab. da dialecte des Zenaga avec les vocab. 
des Chdwia et des Beni-Mzab, Par., 1879, etc. 

3. Faidh., Collect, des Inscr.num., tab. VI. — Duveyrier, Bull. 
Soc. Geogr., 1875, II, p. 144. — Letourneux, Sur les monuments 
f uner. de VAlgerie orientale, in Archiv. fiir Anthropologic, 1867, 

I, p. 307. 

Mazicum, ct Gaetulorum ', et tot aliarum priscarum 
tribuum nomina berberica esse meminerit, necesse est 
ut confiteatur, quemadmodum hodie, itainantiquitate 
ingentem exstitisse quamdam linguisticam, ut aptiora 
verba usurpemus, familiam, quae suis quasi ramisper 
lotam fere quae ad septentrionem vergit Africae par- 
tem diffusa fuerit. Nihilomiuus caveamus, ne cogni- 
tionibus nisi, quae ad diversos hominum sermones 
spectant, genus hoc ab illo dijudicare et distinguere 
tentemus. 

Profecto necesse est, quum exstet certa lingua, 
certos homines exstare vel exstitisse, qui ea usi sint. 
Sed inde non fit ut hi homines eodem genere oriundi 
fuerint. Ultro quidem dixeris varias hominum lin- 
guas aeternum indicium signumque esse, per quod 
varia hominum genera inter se dignoscere possis; 
nihil tamen re vera magis dubium, nihil magis mo- 
bile ac mutabile 2 . Plerique meridionalis Americae 
incolae hispane loquuntur, perpauci autem originem 
ab Hispania traxerunt. Complures etiam in Africa 
tribus facile reperias, quae hodie, etsi indigenae 

1. Tertio et quarto decimo saeculo p. Gh. n. Guezzoula vel 
Gozoula tribus berberica inter validissimas nuncupatur (Ibn-Khald., 
Hist, des Berb. atque Ibn.-Said ap. Abulfedam, Prolegom., trad. 
Reinaud, II, p. 83). Et Gar. de Foucauld in Reconn. an Maroc, p. 88 : 
Gezoula est encore le nom d'une des deux families ethniques qui 
comprennent toutes les tribus marocaines entre l'Oued-Sous et le 
Dra, et une partic de celles du Sous... » Et in Monle Ferrato 
(Djurjura), incolas quosdam Guec/doula dici notavit G. Sabatier. 
(Bull. Soc. d'Anthr., 1882, p. 5, 888 sq.) 

2. Vid. Fred. Muller, Allgemeine Ethnogr.^. 16 : « der Schluss 
aus der ethnischen Verwandschaftaufdie gleiche physische Abstam- 
mung ist volkomjnen. fehlerhaft. » 



Digitized 



by Google 



— 58 — 

sinl, arabice loquantur *. Nonnullae vero, vice 
versa, tribus occurrunt, quae ab Arabibus certe 
oriundae, berbericam sibi linguam vindicaverunt, 
postquam in Berberorum multitudinem quasi mersae 
et obrutae fuerunt. Quamobrem immerito hos atque 
illos homines unius berberici generis esse asseveres, 
propterea quod berberice loquantur. Quid enim 
obstat quominus variis temporibus diversissimi 
populi per ejusdem linguae usum fuerint in unum 
collecti conglobatique? 

4. Testes sunt, aliis omissis, Berberi qui oases Figuig, Toudt 
incolunt, atque Ourfella Nomades Tripolitaniae, atque Berberi in 
montibus Africae propriae. Qui fere omnes nunc arabice loquuntur. 
(Cf. Rohlfs, Reise durch Marokko und die grosse Waste, p. 232. — 
Lyon, Narrative of travels in Northern Africa. — Hanoteau, Essai 
de gram m. Kabyle, etc.) 

CAPUT IV 



Cupienti igitur cuiquam hunc nodum expedire, 
ad certiora quid em spectandum quae ad corporis 
naturam pertineant. Quae vero hactenus eomperta 
habemus longe absunt ut unum et idem quoddam 
berbericum genus exstitisse ostendant. Immo vero 
maxime, hoc primum, quod caput est, constare vide- 
tur, scilicet flavos homines inter tot alios fuscos Ber- 
beros in Africa versari. 

Primus inter recentiores notavit Shaw ! : « Non 
ab Aurasio, inquit, monte discedendum priusquam 
memoretur incolas a finitimis et specie et vultu 
differre. Candidus enim ac ruber color est, nedum sit 
fuscus ; quum ceterorum Kebdil dictorum hominum 
capilli omnino nigro colore sinl, admodum flavos hi 
offerunt. » Alii posterius flavi diversissimis Africae 

1. Voyages deM. Shaw dans plusieurs parties de la Uarbarie, etc.. 
in-4°, I, p. 449. 

locis agnoti sunt. Testes qui a Carolo Tissot « et 
D re Lenz* in ea Mauretaniae Tingitanaequae ad septen- 
triones vergit regione reperti sunt; qui &Panet 3 in 
meridionali parte per provinciam Sous dictam ; qui a 
Camillo Douls * inter Mauros in extremo ad occasum 
versus desertovagantes; qui ab Hanoteau 5 aliisque 
in Monte Ferrato, qui a Faidherbe atque a Mas- 
queray G inter Aurasianos. Et multi inter Berberos 
qui per Africam propriam aut Tripolitanam montes 
incolunt, et in insula Girba 7 et in oasibus hodie 
Djerid nominatis 8 , flavos aut myrrheos crines 
habere a Carolo Tissot dicuntur 9 . Flavi denique 
vel in insulis Fortunatis prisci incolae Guanches 
dicti 10 , quorum raram progeniem etiamnunc reperias, 
fuisse videntur 14 .Frustra erudilissimus vir et beroli- 



1. Geogr. comparee, I, p. 403. 

2. Timbuktu, I, p. 359. 

3. Revue Coloniale, 1850, p. 553. 

4. Voyage a t ravers le Sahara occidental et le sud marocain, 
Bull. Soc. Geogr., 1888. p. 459. 

5. La Kabylie, passim. 

6. Voyage dans VAourds, p. 46. 

7. Recentius nomen : Djerba. 

8. « Nous avonsete frapp^sderencontrer chez les indigenes des 
hommes blonds aux yeux bleus, rappelant le type des gens du 
Nord. » (Dr. Vuillemin, Etude medicate sur le Djerid, Arch. tned. 
mil., 1884, IV, p. 6.) 

9. Geogr. comp., I, p. 404, 

10. In quo nomine nomen berbericum Ouancheri agnoscitur. 
(Gf. Faidherbe, Rev. Afr., 1874, p. 35.) 

11. « Les cheveux du vrai Guanche devaient etre blonds ou 
chatain clair, et ses yeux bleus Ge sont les couleurs qu'on ren- 
contre encore parmi les descendants des vieux habitants qui ont 
conserve les traits de leurs anceHres. » (Dr. Verneau, Cinq ans aux 
iles Canaries, Paris, 1891, p. 23.) 

nensis doctor Robertas Hartmann aliquid de rei 
magnitudine detrahere tentavit. Qui quodam loco 
« fictam esse de nescio quibus flavis in Libya populis 
fabulam» refert ». Cujusutalia verbaponantur : «flavum 
istum colorem, de quo nonnulli loquantur, singu- 
larem quemdam modo casum esse 2 , vel potius unam 
ex illis naturae mutationibus quas saepissime apud 
fuscos populos reperias, nedum opus sit avos diluto 
colore fingi ». Sed res ipsa, si respondere licet, quam 
primum prohibet quominus in talem sententiam 
eatur. « Aegre fero, inquit noster Faidherbe 3 , una 
fuscos et flavos homines in eodem puro genere nasci. » 
Placeat tamen hoc fieri posse, posseque accidere ut 
rerum natura, ut viros vulgo albinos appellatos, ita 
flavos passim creaverit. Hac ralione modo causa 
ostenditur cur ita informati constitutique viri perpauci 
forte occurrant, quin etiam cur singuli viritim, non cur 
multi globatim flavi cernantur. Quod vere quum res- 
piciat, doctissimus idem scriptor, ne secum ipse 
pugnet, loquitur modo « de nonnullis singularibas 
viris 4 . » At longe alia peregrinatores nobis narrave- 
runt. Hinc enim « multos» in Africa propria Berberos 
flavos aut ejusmodi coloris esse apud Carolum Tissot, 
quiea, de quibus loquitur, ipse vidit, legiturs. Illinc 



1. Vide Die Nigritier, I, p. 264 : « angeblich blonde Hautfar- 
bung ». 

2. Ibid. : « Sich sporadisch zeigt... eine jener ganz gewohnli- 
chen Abweichungen... » 

3. Bull. Soc. Climatol. alg., 18G9, p. 10. 

4. « Zerstreut vorkommende Menschen. » (Ibid., p. 262.) 

5. Geog. compares, p. 404. 

noster Faidherhe, cui utpote sagacissimo judici de 
Algeriae nationibus nemo non dat sententiam, censet 
flavorum numerum inter homines Kebail et Chawia 
dictosperinde tanquam decimam universorum incola- 
rum partem valere 1 . Illinc quoque /Emilius Masque- 
ray *- : « Flavis ubique per Aurasiummontemhominibus 
obviusfio... » Et alias 8 : « Quotidie nunc rufos, nunc 
flavos, nunc cinereos homines inveniebam, quos circa 
adeo candidi, adeo rosei pueri ludebant, ut juniores 
Baltiae incolas sponte quisduxisset. CuiquamperOued 
Abdi iter facienti tabulae quas Batavi pingere soliti sunt 
in memoriam redeunt. » Idem melius etiam de Mau- 
retania Tingitana dici potest. Sed satis est memorare 
quae tradit Carolus Tissot, minime dissentiente ipsius 
collega Urummond Hay, qui triginta annos in hac 
regione vixit : « Non nimia, inquit 4, profecto 
affirmat qui contendit tertiam universi populi partem 
hancspeciempraebere. » Rursus Dr. Lenz: ((Frequen- 
ter occurrere 5 Berberos flavos, cum caeruleis autrari 
colorisoculis. » Haud aMlerPanet 6 : ((Multosreperias, 
qui flavos aut myrrheos crines habeant cum capillis 
laevibus. » Et in insulis Fortunatis flavorum homi- 

1. Collect, dts Inscr., p. J 8. — Et alias : « La proportion de 1 
sur 10 est depassee dans certaines tribus de l'Aures, et particulie- 
rement dans les Ouled lakoub. » (Bull. Soc. Anthr., 1870, p. 50.) 

2. Bull. Soc Geogr., 1876, 11, p. 46. 

3. Rev. Afr., 1878, p. 278. 

4. Geog. comparee, I, p. 403. 

5. « Gar nicht so selten blonde und blau- oder grauaugige Ber- 
ber. » (Timbuktu, I, p. 359 ) « Eyes not so dark as those of the 
Moors and Arabs. » (Hooker and Ball, Journal of a tour in Ma- 
rocco and the Great Atlas, London, 1878, p. 188.) 

6. Loco citato. 



Digitized 



by Google 



— 63 — 

num copiam priscis temporibus fuisse non dubitare 
licet \ Postremo ad verba illius tenera adhuc aetate 
rapti peregrinatoris, Camilli Douls, veniendum, qui 
tantumsui desiderium nobis reliquit. Qui etiam inter 
Mauros qui desertum incolunt aliquos Nomadas 
rubros interdum a se visos esse dixit s . 

Ergo manifestum est homines huj uscemodi colorem 
praebentes in nonnullis septentrionalis Africae parti- 
bus satis multos versari. Atqui non minus tales viros 
quam Berberos ipsos altissimae nos historiae fuisse 
monent. Dum enim libyci populi, quos videas in monu- 
mentis vel Ramses Tertio, vel Meremptah regnante 
aedificatis pictos, fusci occurrunt % homo quidam 
Tamhu, cujus picta imago sepulcrum regis Sett 
Primi Thebis ornat, longe aliam nobis speciem 
praebet 4 . Quern quidem libyci populi partem esse 
statim agnoscis. Etenim duas capiti impositas plumas, 
tortos crines, corpus denique notis persignatum 
adspicias 5 . Alba vero cutis, vel potius rosea, caerulei 
oculi, (lava aut rufa barba 6 . Item, inter alia medi- 

1. « A chaque instant, les vieux historiens nous parlent de 
blonds et m£me de roux. » (D r Verneau, loco citato.) 

2. Loco citato. 

3. Gf. Brugsch, Geogr., II, p. 79: dunkelgelbe Hautfarbe. 

A. Quam Hrugsch in praeclarissima sua veteris /Egypti Geo- 
graphia coloribus distinctam exhibuit (Gf. vol. II, tab. 1). 

5. Ibid., p. 79: «diebeiden Federn und die Seitenlocke charak- 
terisiren ihn sogleich als T'h'nnu ». 

6. Ghampollion le Jeune, Lettres ecrites d'Egypte et de Nubie, 
p. 249 : « peau blanche, yeux bleus, barbe blonde ou rousse, taille 
haute et tres elancee ». Haud aliter de Rouge, in Rev. arcfieoi., 
1867, II, p. 82: t aux yeux le plus souvent bleus, et aux cheveux 
bruns ou blonds, quelquefois roux *. 

cata cadavera, quae anno millesimo octingentesimo 
octogesimo quinto post Chr. n. apud Thebas in 
secreta necropoli miro casu reperta sunt, duo, quo- 
rum alteri nomen ipsius Pharaonis Thoutmos Tertii 
inscriptum est, statura praegrandi, Candida cute, 
subflavis, utique non fuscis, crinibus 4 insignia tibi 
videantur. Sic, a vetustissimis illis temporibus, 
juxta fuscos homines in Africa ita multi flavi cum 
cana cute viri reperiebantur, ut peculiaris sui generis 
exemplar ab aegyptiis artificibus redderetur. Adde 
nonnulla Scylacis verba de populis flavis qui Syrtes 
accolunt 2 , hunc etiam apud Diodorum 3 , ilium apud 
Plutarchum 4 locum, ubi legimus JEgypti incolas 
rufos homines odio persequi; quemdam rursus Cal- 
limachi versum 5 ; notissimum denique 6 apud Pro- 



1. « Cheveux chatain clair. » (G. Maspero, Les momies royales 
de Deir-el-Bahari, memoires publies par les membres de la mission 
archeol. franraise au Cairo, Paris, 1889, in-4, p. 546-550.) 

2. « Hi enim Libyes dicuntur flavi esse. » (Peripl. in Geogr. 
Graec. Min., II, p. 88, Muller.) 

3. Kal twv dvOpwTrwv 8s xou; 6jjLOXpw{Aaxovc tip Tv^wvt to 7ra).atov U7ro 
twv fJa<yt).£0)v <paffl 8v£o6ai 7rpo; tw xd<p(o toO 'OdiptSoc- toW jiev ovv AiyvTrxicov 
6).iYov? xiva; eupterxcoOai nup^ou;, iu>v G£ Sevwv touc 7rXetovc. (Diodori 
Siculi, 1. I, lxxxviii, p. 74, Muller.) 

4. Aid xat iruppo^ptov yeyovevat xw awjiaTt xal Trdpwxpov vojaiCovte?, 
(scilicet Typhonem, quem /Egyptii propter Osiridis caedem in qui- 
busdam festivitatibus contumeliisafficere solebant), ov 7rdvu 7rpo8y{i.o>? 
£vtvyx* vou<tiv > °^ g ^iSc'wc 6(jLt),o0dt toT; toioutoi; tyjv o^iv avOpomotc. 

(De hide et Osiride, cap. XXXIII, p. 445, Didot.) 

o. dvspe; (opx^oavTO (xftoc £av87]<yi AtPuoar,?. 

(Hymn, in Apollinem, v. 86, p. 18, Meineke.) 

6. Obtinuerant quoque iidem Mauri, qua Aurasius ad occasum 
vergit, regionem magnam ac fertilem ; cui continentes erant 
aliorum sedes Maurorum, subditorum Orthaiae, qui, ut ante 

copium ilium locum, ubi aurasianus dux Orthaias 
de flava gente quadam ultra deserta loca vitam 
agente loquitur : inde flavorum horum hominum 
vestigiis per omnia saecula quasi inhaerere nobis 
datur. 

dice bam, in Salomonis ac Romanorum societatem sese contulerat. 
Is mihi asseveravit, ultra suae ditionis fines longissimam solilu- 
dinem esse, ac deinde hominum genus, cui Candida sit cutis ac 
flava cacsaries ()euxoi re ).iay xa <TW{iaxa xai xa; xojjta; $av6ot). 
(De hello Vandalico, II, xvn, p. 456, Dindorf.) 

CAPUT V 



Nunc vero unde venerint inquirentibus nobis 
patet eosdem minime, ut prius conditum est *, a 
Vandalis, neque ideo a gallicis legionibus, neque a 
variis cujusvis generis colonis ortos fuisse. Quippe 
inde una quidem ex parte ostenditur, cur tarn 
multi sive circa Montem Ferratum, ubi coloni, 
postquam romanum imperium cecidit, cum indige- 
narum multitudine sese permiscuerint 2 , sive in 
Aurasio monte, ubi nonnulli congregati viri etiamnunc 
Oulad Roumania nomen habent 3 , flavi homines 
versentur. Causa vero inde non exponitur, cur flavi 
Mauri aut in occidentali Atlantis parte ad meridiem 
versus reperiantur, aut loca habitare deserto ab Aura- 
sio separata ab Orthaia dicti fuerint 4 , aut a Scylace in 

4. Vide Shaw, op. laud., p. 450. 

2. Hanoteau et Letourneux, op. laud., I, p. 304 sq. 

3. Masqueray, Voy. dans VAotirds, p. 46. 

4. Istos Vandalos fuisse parum crediderimus, neque potuisset, 
si fuissent vir ille, qui eadem, qua Gelimer, aetate vivebat, istos 
Vandalos non appellare. 

primis nuncupentur, aut ^Egypti monumentis inhae- 
reant. 

At constat Libyam flavorum hominum naturae 
terrain aptam non esse. Homines per hyperbo- 
reos tractus genitos in africano coelo non vigere, 
nemo non hodie inter medicos confitetur, declarant 
quoque rationaria. Apparet igitur externum quidem 
hominum genus, fuscorum Afrorum generi absimile, 
cum Afris tamen junctum ac permixtum. 

Verum quo tempore et unde venerit, nemo, 
nostra quidem sententia, ostendere potest. Ecquis 
enim rationem reddere valeat, utrum homines Arya, 
ut dixere Henricus Martin l et Carolus Tissot 2 , sive 
per Hispaniam, sive per tres illas Europae paenin- 
sulas Africam transierint, an autochthones Europae 
incolae, ut arbitrati sunt Broca et Faidherbe 3 , ab 
hominibus Arya dictis pulsi et in fugam conjecti fue-r 
rint? 

Sed ad alia veniamus. Sepulcrane ilia, vulgo 
dolmen appellata, quae per totam ad septentriones 
vergentem Africam a Columnis Herculis usque ad 
Cyrenem disposita exsurgere mirum est, ab eisdem 
fla vis hominibus exstructa sunt? Plures invenias qui 
ita censuerint. « Neminem dubitare aequum est, 
inquit Faidherbe, quin hyperborei isti Africam inva- 
serint, quum aegyptia monumenta ipsorum coloratam 
imaginem nobis tradant, quumque plus quam septem 

\. Rev. archeol., 4867, II, p. 395. 

2. Geog. comp., I, -409 : t la conviction, que ces populations, 
d'originc aryenne... » 

3. Collect, des Inscr., p. 24. 

mi Ilia ex sepulcris ab ipsis exstructis a nobis pers- 
pecta fuerint ! . » Idem scriptor, secundum et ossa in 
his sepulcris reperta et flavos homines, quos hodic 
reperias, hujus septentrionalis generis Libyum fus- 
corum generi longe disparis imaginem expressit 2 : 

« Libyes albam quidem cutem, biliosum autem 
colorem; nigros deinde oculosque capillosque; jam 
mediam staturam, aliquantulum quadratam; rursus 
os non procurrens, nasum praecisum, validas maxil- 
las, calvariam denique admodum longam praebent... 
Haec est etiamnunc plerorumque indigenarum qui 
ab Arabibus originem non duxerunt imago et species. 
Contra populi qui a, septentrionalibus.orti Africam 
invaserunt, truces illi bella tores, staturam quae jus- 
tam excederet, candidissimam cutem, roseum vul- 
dum, caeruleos, saltern diluti coloris oculos, calva- 
riam longam, os ovatum, nasum satis longum et 
gibberum, et tantulum circa nares dilatatum, nedum 
ut semitarum nasus compressus exstaret, praebe- 
bant. » 

Nihil quidem vividioribus, saltern apud nostrum 
scriptorem, potest depingi coloribus; in hoc tamen 
pro conjecturis gravissima nee quidquam dubii relin- 
quentia desideres argumenta. Perdifficile enim est 
asseverare ab hoc atque illo hominum genere aedifi- 
cata esse monumenta quorum rudera manent, quum 
nullae reperiantur inscriptiones. Hoc istis accidit 
sepulcris, quae talia sunt : Adspicias quatuor quidem 

i . Collect, des Inscr., p. 26. — Les Dolmens dWfrique, Par., 4873. 
2. Bull. Soc. Anthr., 1870, p. 51. 

pavimenta cruda ac rudia, quibus quintum aliud 
impositum est l ; nonnunquam arrectos lapjdes 
circuli modo circumdatos 2 ; intus autem sceletum in 
se rursus reflexum, nonnulla quoque instrumenta 
siveexstructililapidesiveexaere, fragmenta denique 
fictilium, nee plura. 

Atqui omnia haec, et sepulcra, et lapides sive 
quadrato sive longo ordine stantes, quae prius in 
Celtas conferebantur, diversissimis locis per terrarum 
orbem occurrunt : quae in Europa, in America, in 
Africa usque etiam ad regionem Air in meridional! 
desertorum parte sitam praesto sunt 3 . Itaque difficil- 
limecrediderispeculiariscujusdam hominum generis 
quasi insigne esse 4 . 

Neque ullo certo nomine homines afficere quis- 
quam potest, quorum ossa innecropoli, loco Roknia 
dicto. reperta noster Faidherhe etiam atque etiam 
perspexit 5 . Quosquidem homines praegrandes 6 , doli- 
chocephalos fuisse, et ipsorum obliquam imaginem 

1. Recentius nomen : dolmen. 

2. Recentius nomen : cromlech. 

3. Inspice quod Erwin von Bary de sepulcris in locis Adjiro 
alquc Titersin sitis scripserit (Berl. Zeitsch. Erdk., 1880, p. 351, 
1877, p. 177). 

4. Letourneux, Sur les monum. funer., p. 317: « Les Celtes 
n'ont pas ete le seul peuple qui ait construit des dolmens. » — Tis- 
sot, Geogr. comparee, I, 409 : t Les megalithes n'ont de valeur 
absolue, ni comme documents ethnographiques... » 

5. Vide Etude sur les monum. mfyal. de Roknia, Bull. Acad. 
d'Hipp., 1868. 

6. Les dolmens d'Afrique, p. 413 : « Sur quinze individus pris 
au hasard a Roknia, on en a trouve six dont les tailles sont: 
l m ,90, l m ,85, l m ,83, l m ,8I, l m ,80, l m ,77; la taille moyenne est de 
1'" 74. » 

conspicientibus pulcherrimam praebuisseetsinovisse 
permagnum existimemus, non satis est tamen ut 
explorate contendamus eosdem et flavis Mas c uas c 
hominibus, qui aegyptiis monumentis inscripti sunt, 
et illis Touareg qui hodie vivunt * persimiles esse. 

Verumtamenrei cujusdam, nonminime mirabilis, 
nos meminisse aequum est, qua nostri Faidherbe 
sententia confirmari videtur. Inventi enim sunt qui- 
dam eosdem fines 2 , quibus sepulcra dolmens vocata 
exstant, incolentes homines Denhadja nomine, quos 
flavae cujusdam nationis, caeruleos oculos praebentis, 
quasi reliquias esse agnoscas 3 . Qui licet a finitimis 
vexati. quia pagani haberentur, patrio quodam more 
nunquam deterriti sunt, ita ut lapides unalinea ordi- 



1. Viros Touareg praegrandes, pulchros, eorumque oculos 
diluti coloris esse ponit Faidherbe ; quos praegrandes quidem et 
pulchros esse confirmatum est (cf. Duveyrier, Touareg du Nord, 
p. 384 ; Kabourdin, Documents relatifs a la mission Flatters, p. 258); 
de oculis autem neque Barth, neque E. von Bary, Deque Flatters 
neque alii quidquam hujuscemodi scripsisse videntur ; item 
legimus apud Duveyrier : « Quelques-uns ont des yeux clairs, mais 
cette nuance se rencontre peu fre*quemment. » (Op. laud., p. 382.) 

2. Scilicet in vaHe Oued Ain-el-Halleb dicta, haud procul a rivo 
Safsaf. 

3. Cf. Faidherbe, Bull. Soc. Anthr., 1870, p. 55-57 : « Avant 
l'occupation francaise, l'etat de guerre permanent dans lequel ils 
vivaient, lcs forcait a se marier entre eux. Ils etaient alors tous 
blonds aux yeux bleus... Aujourd'hui la masse de cette fraction 
est heterogene, mais la famille meme du chef a un caractere de 
race qu'il est impossible de meconnaitre. Le teint blanc et colore, 
les joues charnues, la teinte des yeux, des cheveux, l'ensemble 
des traits, en un mot, les distinguent essentiellement non seule- 
ment des indigenes bruns de TAlgerie, mais encore des Europeans 
du midi, et ce n'estque dans nos provinces du nord de la France 
et en Belgique que je retrouve cet air de famille. » 

natos in caemeterio suo erigerent. Sed quantae et 
quam crassae nobis huic rei curam impendere cupien- 
tibus occtirrunt tenebrae ! Superbe quidem hi Den- 
hadja jactant se Ouled-el-Djouhala esse, id est, 
paganorum progeniem, neque nos fugit, sepulcra 
quae a nobis dolmens vocantur, ab indigenis arabice 
sepulcra virorum Djouhala appellari *. Compertum 
verohabetur non flavos solum, sed universos Berberos 
usque ad recenliora saecula sepulcra ilia erigere 
solitos fuisse, et hunc morem tantum postquam vic- 
torum sibi cultum adsciverint, repudiasse 2 . Ecquis 
igitur dijudicare possit, utrum fortuito ac mirabili 
casu, an per continuam huic tribui insiti moris quasi 
hereditatem accidat, ut qui talem morem postremi 
servaverunt, flavum colorem praebeant? An creden- 
dum est vix credibile illud atque inauditum 3 , scilicet 
tribum quamdam jam abhinc plus quam annis tribus 
millibus trecentis, in hac universa rerum turbatione 
quasi integram atque in unum collectam permansisse, 
quae, non semel mutatis per longam hanc saeculo- 
rum seriem institutis, lingua ac religionibus, genus 
nihilominus purum atque incorruptum servaverit, 
quin etiam ipsa generis sui proprii conscia fuerit, 
nonnulla denique sacra ex antiquissimo illo tempore 
retinuerit ? 

Praeterea eorumne hominum qui sepulcra dolmen 

2. Ibid., p. 52-55. 

2. Cf. Letourneux, op. laud., p. 318. — Idem refert E. von Bary 
de Berberis qui in regione Air. versantur (Berl. Zeitschr., 1877, 
p. 478). 

3. Fatelur ipse Faidherbe (loc. citat.). 

dicta fecerunt memoria superest in hac fama a 
Sallustio tradita 1 , mtlites Herculis quondam, mortuo 
duce, ex Hispania in Africam transivisse, et in abo- 
rigines concessisse, ut populi qui in hac regione 
hodie versantur, ita crearentur? Tantas hercle in 
tenebras atque caliginem altius descendere non aude- 
bimus ; quas uniuscujusque, praeter eorum quos 
ethnologos vocas, mens fugit et reformidat. 

1. « Postquam in Hispania Hercules, sicuti Afri putant, interiit, 
exercitus ejus compositus ex yariis gentibus, amisso duce ac pas- 
sim mullis sibi quisque imperium petentibus, brevi dilabitur. Ex 
eo numero Medi, Persae et Armenii, navibus in Africam transvccti, 
proxumos nostro mari locos occupaverc.lHpaulatimperconnubia 
(laetulos secum miscuere. » (De bello Jugurt/iino, xvni. 3-7, p. 36» 
Lallier.) 

CONCLUSIO 



Ceterum illud nostra parum refert, quum constet, 
quod caput est et tanli momenti ad dijudicanda va- 
riahominum genera, scilicet flavorum hominum mul- 
titudinem in Africa vixisse. Hoc constare argumenlo 
sunt hinc aegyptiae piclae imagines, illinc id quod 
ostendere potuimus, homines nostra aetate superesse 
satis multos flavum colorem, quod est ad illud genus 
cognoscendumpraecipuum indicium, etiamnunc prae- 
bentes, cum tanta indigenarum multitudine permixtos 
ac confusos, exactis jam annis tribus millibus. Necesse 
est enim, permultos profecto fuisse, qui ita formati 
constitutique in hanc terram se immiserunt, ut tanto 
post ipsorum vestigia etiamnunc maneant ! 

Quare quid opus est disquirere, num per anteislami- 
tica jam saecula Berberi cum populis arabici generis 
se conjunxerint, quemadmodum, quod ad nonnullas 
tribus spectat, ipse Iba-Khaldoun x non negavit? 

1. Cf. Ibn-Khald. Hist, des Berb., I, p. 185. — Ibn-el-Kelbi ap. 
Ibn-Khald., ibid., p. 170. — El-Tidj&ni, Voyage dans la regence 
de Tunis, trad. Rousseau, Journ. Asiat ., 1852, XX, p. 192. — 
Et ex recentioribus scriptis : Movers, Die Phonizier, II, p. 424; 
Masqueray, De la formation des rite's, p. 7, etc. 

Ipsa ineunte populorum septentrionalis Africae histo- 
ria, invenitur mixtum genus, ultra quod rem repetere 
non valemus. Ergo a remotissimis temporibus non 
unum, sed plura genera connexa Africae terra tulit, 
ita ut difficillimum sit primam africanam naturam 
cum tot aliis posterius permixtam internoscere ac 
dispicere. Ergo nemo, quum de quodam « berberico 
genere » loquitur, obliviscatur primo : non verum ac 
justum, sed omnino fie turn illud Berberum nomen 
esse; secundo : ipsum illud genus, quippe quod 
nullum certum ac purum re vera sit, modo quemad- 
modum quis gallicum genus aut germanicum genus 
dixerit, berbericum genus dici posse, quum idem ex 
pluribus generibus concretum sit, inter quae non 
adhuc constat, quodnam ad informandam praesentium 
Berberorum corporis et animi naturam magis 
valuerit. 

FINIS 

— 18, — 12, — habeat. 

lege : propius. 

anteislamicis. 

